CELEX: 32017R2396
Language: el
Date: 2017-12-13 00:00:00
Title: Κανονισμός (ΕΕ) 2017/2396 του Ευρωπαϊκού Κοινοβουλίου και του Συμβουλίου, της 13ης Δεκεμβρίου 2017, για την τροποποίηση των κανονισμών (ΕΕ) αριθ. 1316/2013 και (ΕΕ) 2015/1017 όσον αφορά την παράταση της λειτουργίας του Ευρωπαϊκού Ταμείου Στρατηγικών Επενδύσεων, καθώς και τη θέσπιση τεχνικών βελτιώσεων για το εν λόγω Ταμείο και τον Ευρωπαϊκό Κόμβο Επενδυτικών Συμβουλών

27.12.2017   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 345/34
               
            ΚΑΝΟΝΙΣΜΌΣ (ΕΕ) 2017/2396 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
      της 13ης Δεκεμβρίου 2017
      για την τροποποίηση των κανονισμών (ΕΕ) αριθ. 1316/2013 και (ΕΕ) 2015/1017 όσον αφορά την παράταση της λειτουργίας του Ευρωπαϊκού Ταμείου Στρατηγικών Επενδύσεων, καθώς και τη θέσπιση τεχνικών βελτιώσεων για το εν λόγω Ταμείο και τον Ευρωπαϊκό Κόμβο Επενδυτικών Συμβουλών
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως τα άρθρα 172 και 173, το άρθρο 175 τρίτο εδάφιο και το άρθρο 182 παράγραφος 1,
      Έχοντας υπόψη την πρόταση της Ευρωπαϊκής Επιτροπής,
      Κατόπιν διαβίβασης του σχεδίου νομοθετικής πράξης στα εθνικά κοινοβούλια,
      Έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής (1),
      Έχοντας υπόψη τη γνώμη της Επιτροπής των Περιφερειών (2),
      Αποφασίζοντας σύμφωνα με τη συνήθη νομοθετική διαδικασία (3),
      Εκτιμώντας τα ακόλουθα:
      
                  (1)
               
               
                  Από την ανακοίνωση της Επιτροπής «Ένα επενδυτικό σχέδιο για την Ευρώπη» («επενδυτικό σχέδιο») που υποβλήθηκε στις 26 Νοεμβρίου 2014, βελτιώθηκαν οι συνθήκες για την ανάκαμψη των επενδύσεων και επανέρχεται η εμπιστοσύνη στην οικονομία και στην ανάπτυξη της Ευρώπης. Η Ένωση βρίσκεται πλέον στο τέταρτο έτος μιας μέτριας ανάκαμψης, με αύξηση του ακαθάριστου εγχώριου προϊόντος κατά 2 % το 2015, αλλά τα ποσοστά ανεργίας εξακολουθούν να είναι υψηλότερα από τα προ κρίσης επίπεδα. Οι ολοκληρωμένες προσπάθειες που ξεκίνησαν με το επενδυτικό σχέδιο αποφέρουν ήδη συγκεκριμένα αποτελέσματα, παρά το γεγονός ότι δεν είναι ακόμη δυνατόν να εκτιμηθεί ο πλήρης αντίκτυπος του Ευρωπαϊκού Ταμείου Στρατηγικών Επενδύσεων (ΕΤΣΕ) στην ανάπτυξη, δεδομένου ότι οι μακροοικονομικές επιπτώσεις των μεγαλύτερων επενδυτικών έργων δεν μπορούν να είναι άμεσες. Οι επενδύσεις αυξήθηκαν σταδιακά κατά τη διάρκεια του 2017, αλλά ο ρυθμός παραμένει μάλλον βραδύς και χαμηλότερος από τα ιστορικά επίπεδα.
               
            
                  (2)
               
               
                  Αυτή η θετική επιχειρηματική ώθηση θα πρέπει να διατηρηθεί και οι προσπάθειες θα πρέπει να συνεχιστούν, ούτως ώστε οι επενδύσεις να επανέλθουν σε μακροπρόθεσμη βιώσιμη τάση με τέτοιο τρόπο που να φθάνει στην πραγματική οικονομία. Οι μηχανισμοί του επενδυτικού σχεδίου λειτουργούν και θα πρέπει να ενισχυθούν προκειμένου να συνεχιστεί η κινητοποίηση των ιδιωτικών επενδύσεων ούτως ώστε να επιτευχθεί ουσιαστικός μακροοικονομικός αντίκτυπος και να προωθηθεί η δημιουργία θέσεων απασχόλησης σε τομείς οι οποίοι είναι σημαντικοί για το μέλλον της Ένωσης και εκεί όπου εξακολουθούν να υπάρχουν αστοχίες της αγοράς ή καταστάσεις υποαξιοποίησης επενδύσεων.
               
            
                  (3)
               
               
                  Την 1η Ιουνίου 2016, η Επιτροπή εξέδωσε ανακοίνωση με τίτλο «Επανεκκίνηση των επενδύσεων στην Ευρώπη – Απολογισμός του Επενδυτικού Σχεδίου για την Ευρώπη» στην οποία σκιαγραφούνται τα επιτεύγματα του επενδυτικού σχεδίου και οι προσεχείς σχεδιαζόμενες ενέργειες, μεταξύ άλλων η παράταση της λειτουργίας του ΕΤΣΕ μετά την αρχική τριετή περίοδο, η αναβάθμιση του σκέλους για τις μικρομεσαίες επιχειρήσεις (ΜΜΕ) σύμφωνα με το ισχύον πλαίσιο και η ενίσχυση του Ευρωπαϊκού Κόμβου Επενδυτικών Συμβουλών (ΕΚΕΣ).
               
            
                  (4)
               
               
                  Στις 11 Νοεμβρίου 2016, το Ευρωπαϊκό Ελεγκτικό Συνέδριο διατύπωσε γνώμη σχετικά με την πρόταση κανονισμού του Ευρωπαϊκού Κοινοβουλίου και του Συμβουλίου για την τροποποίηση των κανονισμών (ΕΕ) αριθ. 1316/2013 και (ΕΕ) 2015/1017 και τη συνοδευτική αξιολόγηση της Επιτροπής, δυνάμει του άρθρου 18 παράγραφος 2 του κανονισμού (ΕΕ) 2015/1017, με τίτλο «Η πρόταση παράτασης και επέκτασης του ΕΤΣΕ είναι πρόωρη».
               
            
                  (5)
               
               
                  Το ΕΤΣΕ, το οποίο υλοποιείται και συνυποστηρίζεται από τον Όμιλο της Ευρωπαϊκής Τράπεζας Επενδύσεων (ΕΤΕπ), βαδίζει προς την επίτευξη, από ποσοτική άποψη, του στόχου της κινητοποίησης τουλάχιστον 315 000 000 000 EUR για πρόσθετες επενδύσεις στην πραγματική οικονομία έως τα μέσα του 2018. Η απόκριση και απορρόφηση από την αγορά ήταν ιδιαίτερα ταχείες στο πλαίσιο του σκέλους για τις ΜΜΕ όπου η απόδοση του ΕΤΣΕ υπερβαίνει κατά πολύ τις προσδοκίες και σε συνέχεια και της αρχικής χρήσης των υπαρχουσών μηχανισμών και εντολών του Ευρωπαϊκού Ταμείου Επενδύσεων (ΕΤΕ) (InnovFin SME μηχανισμός εγγύησης, μηχανισμός εγγύησης δανείων του COSME (LGF) και εντολή κεφαλαίων κινδύνου από πόρους της ΕΤΕπ (RCR)) για την ταχύτερη έναρξή του. Ως εκ τούτου, τον Ιούλιο του 2016 το σκέλος για τις ΜΜΕ ενισχύθηκε κατά 500 000 000 EUR στο πλαίσιο των υφιστάμενων παραμέτρων του κανονισμού (ΕΕ) 2015/1017 του Ευρωπαϊκού Κοινοβουλίου και του Συμβουλίου (4). Δεδομένης της έκτακτης ζήτησης της αγοράς για χρηματοδότηση ΜΜΕ στο πλαίσιο του ΕΤΣΕ, είναι απαραίτητο να στραφεί το μεγαλύτερο μερίδιο χρηματοδότησης προς τις ΜΜΕ. Από αυτή την άποψη, το 40 % της αυξημένης ικανότητας ανάληψης κινδύνων του ΕΤΣΕ θα πρέπει να στρέφεται προς την ενίσχυση της πρόσβασης των ΜΜΕ σε χρηματοδότηση.
               
            
                  (6)
               
               
                  Στις 28 Ιουνίου 2016, το Ευρωπαϊκό Συμβούλιο κατέληξε στο συμπέρασμα ότι το επενδυτικό σχέδιο, ιδίως το ΕΤΣΕ, είχε ήδη αποφέρει απτά αποτελέσματα και αποτελούσε σημαντικό βήμα προσέλκυσης ιδιωτικών επενδύσεων, αξιοποιώντας ευφυώς τους περιορισμένους πόρους του προϋπολογισμού. Το Ευρωπαϊκό Συμβούλιο επισήμανε ότι η Επιτροπή είχε την πρόθεση να υποβάλει σύντομα προτάσεις για το μέλλον του ΕΤΣΕ, οι οποίες θα έπρεπε να εξεταστούν ως επείγουσες από το Ευρωπαϊκό Κοινοβούλιο και το Συμβούλιο.
               
            
                  (7)
               
               
                  Το ΕΤΣΕ συστάθηκε για αρχική περίοδο τριών ετών, με στόχο την κινητοποίηση τουλάχιστον 315 000 000 000 EUR σε επενδύσεις, προκειμένου να υποστηριχθεί ο στόχος για προώθηση της ανάπτυξης και της απασχόλησης. Ωστόσο, η επιδίωξη να επιτευχθεί αυτός ο πρωταρχικός στόχος δεν θα πρέπει να υπερισχύει της προσθετικότητας των επιλεγόμενων έργων. Η Ένωση δεσμεύεται, συνεπώς, όχι μόνο να παρατείνει την επενδυτική περίοδο και τη χρηματοδοτική ικανότητα του ΕΤΣΕ, αλλά και να αυξήσει την έμφαση στην προσθετικότητα. Η παράταση καλύπτει την περίοδο του ισχύοντος πολυετούς δημοσιονομικού πλαισίου και θα πρέπει να παράσχει επενδύσεις ύψους τουλάχιστον 500 000 000 000 EUR έως το 2020. Προκειμένου να ενισχυθεί ακόμα περισσότερο η ικανότητα παρέμβασης του ΕΤΣΕ και να επιτευχθεί ο διπλασιασμός του ποσού στόχου των επενδύσεων, τα κράτη μέλη θα πρέπει επίσης να συμβάλουν κατά προτεραιότητα.
               
            
                  (8)
               
               
                  Η πλήρης αξιοποίηση των δυνατοτήτων που προσφέρονται από το ΕΤΣΕ και την εκτέλεσή του δεν είναι δυνατή χωρίς την υλοποίηση δραστηριοτήτων για την ενίσχυση της ενιαίας αγοράς με τη δημιουργία ευνοϊκού επιχειρηματικού περιβάλλοντος και την εφαρμογή κοινωνικά ισόρροπων και βιώσιμων διαρθρωτικών μεταρρυθμίσεων. Επιπλέον, για την επιτυχία του ΕΤΣΕ είναι καθοριστικής σημασίας άρτια διαρθρωμένα έργα ως τμήματα επενδυτικών και αναπτυξιακών σχεδίων σε επίπεδο κρατών μελών.
               
            
                  (9)
               
               
                  Για την περίοδο μετά το 2020, η Επιτροπή προτίθεται να υποβάλει τις αναγκαίες προτάσεις προκειμένου να διασφαλιστεί ότι οι στρατηγικές επενδύσεις θα διατηρηθούν σε βιώσιμο επίπεδο. Κάθε νομοθετική πρόταση θα πρέπει να βασίζεται στα συμπεράσματα έκθεσης της Επιτροπής και σε ανεξάρτητη αξιολόγηση που να συμπεριλαμβάνει μακροοικονομική εκτίμηση όσον αφορά τη χρησιμότητα της διατήρησης ενός καθεστώτος υποστήριξης των επενδύσεων. Στην έκθεση αυτή, καθώς και στην ανεξάρτητη αξιολόγηση θα πρέπει να εξετάζεται επίσης, στον απαιτούμενο βαθμό, η εφαρμογή του κανονισμού (ΕΕ) 2015/1017 όπως τροποποιείται από τον παρόντα κανονισμό, κατά την περίοδο της παράτασης εφαρμογής του ΕΤΣΕ.
               
            
                  (10)
               
               
                  Το ΕΤΣΕ, όπως παρατείνεται από τον παρόντα κανονισμό, θα πρέπει να αντιμετωπίσει τις εναπομένουσες αστοχίες της αγοράς ή καταστάσεις υποαξιοποίησης επενδύσεων και να συνεχίσει με ενισχυμένη προσθετικότητα την κινητοποίηση χρηματοδότησης από τον ιδιωτικό τομέα για επενδύσεις ζωτικής σημασίας για το μέλλον της Ευρώπης όσον αφορά τη δημιουργία θέσεων εργασίας –συμπεριλαμβανομένων των θέσεων για τους νέους–, την ανάπτυξη και την ανταγωνιστικότητα. Σε αυτές τις επενδύσεις περιλαμβάνονται οι επενδύσεις στους τομείς της ενέργειας, του περιβάλλοντος και της δράσης για το κλίμα, στο κοινωνικό και το ανθρώπινο κεφάλαιο και τις συναφείς υποδομές, στην ιατροφαρμακευτική περίθαλψη, την έρευνα και την καινοτομία, στα διασυνοριακά δίκτυα και τις βιώσιμες μεταφορές, καθώς και στον ψηφιακό μετασχηματισμό. Ειδικότερα, θα πρέπει να ενισχυθούν η συμβολή των πράξεων που υποστηρίζονται από το ΕΤΣΕ στην επίτευξη των φιλόδοξων ενωσιακών στόχων που τέθηκαν στην 21η διάσκεψη των συμβαλλόμενων μερών των Ηνωμένων Εθνών της σύμβασης-πλαίσιο για την κλιματική αλλαγή (COP21) και η δέσμευση της Ένωσης για μείωση των εκπομπών αερίων θερμοκηπίου κατά 80 έως 95 %. Προκειμένου να ενισχυθεί η δράση για το κλίμα στο πλαίσιο του ΕΤΣΕ, η ΕΤΕπ θα πρέπει να αξιοποιήσει την πείρα της ως φορέα που αποτελεί έναν από τους μεγαλύτερους χορηγούς χρηματοδότησης παγκοσμίως για την καταπολέμηση της κλιματικής αλλαγής, και να χρησιμοποιήσει την υπερσύγχρονη και διεθνώς συμφωνημένη μεθοδολογία της, ώστε να μπορεί να προσδιορίζει αξιόπιστα τις συνιστώσες των σχεδίων δράσης για το κλίμα ή τον συναφή επιμερισμό του κόστους. Τα σχέδια δεν θα πρέπει να είναι διαρθρωμένα τεχνηέντως ώστε να εμπίπτουν στους ορισμούς της ΜΜΕ και της μικρής επιχείρησης μεσαίας κεφαλαιοποίησης. Θα πρέπει επίσης να δίνεται συνεχώς μεγαλύτερη σημασία σε έργα προτεραιότητας για την ενεργειακή διασύνδεση και σε έργα ενεργειακής απόδοσης.
                  Επιπλέον, η στήριξη του ΕΤΣΕ για αυτοκινητοδρόμους θα πρέπει να περιορίζεται στην υποστήριξη ιδιωτικών και/ή δημόσιων επενδύσεων στον τομέα των μεταφορών στις χώρες συνοχής, στις λιγότερο ανεπτυγμένες περιφέρειες ή σε διασυνοριακά έργα μεταφορών ή εάν είναι αναγκαία για την αναβάθμιση, τη συντήρηση και τη βελτίωση της οδικής ασφάλειας, για την ανάπτυξη στοιχείων ευφυών συστημάτων μεταφορών (ITS), για την εξασφάλιση της ακεραιότητας και των προτύπων των υφιστάμενων αυτοκινητοδρόμων στο διευρωπαϊκό δίκτυο μεταφορών, ιδίως δε ασφαλών χώρων στάθμευσης, σταθμών ανεφοδιασμού με εναλλακτικά καθαρά καύσιμα και συστημάτων ηλεκτρικής επαναφόρτισης, ή αν συμβάλλουν στην περάτωση του διευρωπαϊκού δικτύου μεταφορών έως το 2030 σύμφωνα με τους κανονισμούς (ΕΕ) αριθ. 1316/2013 (5) και (ΕΕ) αριθ. 1315/2013 (6) του Ευρωπαϊκού Κοινοβουλίου και του Συμβουλίου. Στον ψηφιακό τομέα, και στο πλαίσιο της φιλόδοξης πολιτικής της Ένωσης για την ψηφιακή οικονομία, θα πρέπει να τεθούν νέοι στόχοι όσον αφορά την ψηφιακή υποδομή, προκειμένου να γεφυρωθεί το ψηφιακό χάσμα και να διασφαλιστεί η παγκόσμια πρωτοπορία της Ένωσης στη νέα εποχή του λεγόμενου «διαδικτύου των πραγμάτων», της τεχνολογίας αλυσίδας συστοιχιών, της κυβερνοασφάλειας και της ασφάλειας του δικτύου. Για λόγους σαφήνειας, μολονότι είναι ήδη επιλέξιμα, θα πρέπει να προβλέπεται ρητά ότι τα έργα στους τομείς της γεωργίας, της δασοκομίας, της αλιείας, της υδατοκαλλιέργειας, καθώς και άλλων στοιχείων της ευρύτερης βιοοικονομίας, συγκαταλέγονται στους γενικούς στόχους που είναι επιλέξιμοι για στήριξη από το ΕΤΣΕ.
               
            
                  (11)
               
               
                  Οι κλάδοι του πολιτισμού και της δημιουργίας διαδραματίζουν καθοριστικό ρόλο στην επανεκβιομηχάνιση της Ευρώπης, αποτελούν μοχλό οικονομικής μεγέθυνσης και κατέχουν στρατηγική θέση για την επίτευξη καινοτόμων δευτερογενών αποτελεσμάτων σε άλλους τομείς της βιομηχανίας, όπως ο τουρισμός, το λιανικό εμπόριο και οι ψηφιακές τεχνολογίες. Επιπλέον του προγράμματος «Δημιουργική Ευρώπη» που θεσπίστηκε με τον κανονισμό (ΕΕ) αριθ. 1295/2013 του Ευρωπαϊκού Κοινοβουλίου και του Συμβουλίου (7) και του μηχανισμού εγγυοδοσίας για τον πολιτιστικό και τον δημιουργικό τομέα που θεσπίστηκε δυνάμει του εν λόγω κανονισμού, το ΕΤΣΕ θα πρέπει να βοηθήσει στην υπέρβαση των ελλείψεων κεφαλαίων στους εν λόγω τομείς, παρέχοντας πρόσθετη υποστήριξη συμπληρωματικά προς την υποστήριξη που παρέχεται στο πλαίσιο του προγράμματος «Δημιουργική Ευρώπη» και του μηχανισμού εγγυοδοσίας για τον πολιτιστικό και τον δημιουργικό τομέα, προκειμένου να καταστεί δυνατή η χρηματοδότηση μεγαλύτερου όγκου τέτοιων έργων υψηλού κινδύνου.
               
            
                  (12)
               
               
                  Δραστηριότητες στις οποίες συμμετέχουν οντότητες που βρίσκονται στην Ένωση και επεκτείνονται και πέρα από αυτήν θα πρέπει επίσης να υποστηρίζονται από το ΕΤΣΕ, όταν προωθούν επενδύσεις στην Ένωση, ιδίως όταν περιλαμβάνουν διασυνοριακά στοιχεία. Ο ΕΚΕΣ θα πρέπει να παρέχει προληπτική υποστήριξη για την προώθηση και την ενθάρρυνση τέτοιων δραστηριοτήτων.
               
            
                  (13)
               
               
                  Η προσθετικότητα, που αποτελεί βασικό στοιχείο του ΕΤΣΕ, θα πρέπει να ενισχυθεί κατά την επιλογή των έργων. Ειδικότερα, οι πράξεις θα πρέπει να είναι επιλέξιμες για στήριξη από το ΕΤΣΕ μόνο εφόσον αντιμετωπίζουν σαφώς διαπιστωθείσες αστοχίες της αγοράς ή καταστάσεις υποαξιοποίησης επενδύσεων. Οι πράξεις στον τομέα των υλικών υποδομών που υπάγονται στο σκέλος υποδομής και καινοτομίας και συνδέουν δύο ή περισσότερα κράτη μέλη, συμπεριλαμβανομένων της ηλεκτρονικής υποδομής, και ιδίως της υποδομής ευρυζωνικότητας, αλλά και των υπηρεσιών που είναι αναγκαίες για την κατασκευή, την εφαρμογή, τη συντήρηση ή τη λειτουργία της εν λόγω υποδομής, θα πρέπει να θεωρούνται ότι αποτελούν ισχυρές ενδείξεις προσθετικότητας, με δεδομένη την εγγενή δυσκολία τους και την υψηλή ενωσιακή προστιθέμενη αξία τους.
               
            
                  (14)
               
               
                  Το ΕΤΣΕ θα πρέπει κατά κανόνα να στοχεύει σε έργα με υψηλότερο προφίλ κινδύνου από ό,τι τα έργα που υποστηρίζονται από συνήθεις πράξεις της ΕΤΕπ, η δε Επιτροπή Επενδύσεων ΕΤΣΕ («επιτροπή επενδύσεων») θα πρέπει κατά την αξιολόγηση της προσθετικότητας να λαμβάνει υπόψη τους κινδύνους που εμποδίζουν τις επενδύσεις, όπως οι κίνδυνοι που σχετίζονται με τη χώρα, τον τομέα ή την περιφέρεια, και οι κίνδυνοι που σχετίζονται με την καινοτομία, ιδίως σε σχέση με μη καθιερωμένες τεχνολογίες για τη βελτίωση της ανάπτυξης, της βιωσιμότητας και της παραγωγικότητας.
               
            
                  (15)
               
               
                  Με σκοπό την εξασφάλιση ευρύτερης γεωγραφικής κάλυψης του ΕΤΣΕ και την αύξηση της αποτελεσματικότητας της παρέμβασης του ΕΤΣΕ, θα πρέπει να ενθαρρύνονται οι πράξεις ανάμειξης και/ή συνδυασμού μέσων που συνδυάζουν μη επιστρεπτέες μορφές στήριξης και/ή χρηματοδοτικά μέσα από τον γενικό προϋπολογισμό της Ένωσης, όπως τα Ευρωπαϊκά Διαρθρωτικά και Επενδυτικά Ταμεία ή αυτά που διατίθενται στο πλαίσιο της διευκόλυνσης «Συνδέοντας την Ευρώπη» (ΔΣΕ) που θεσπίσθηκαν με τον κανονισμό (ΕΕ) αριθ. 1316/2013 και το Ορίζων 2020 - πρόγραμμα-πλαίσιο για την έρευνα και την καινοτομία που θεσπίσθηκε με τον κανονισμό (ΕΕ) αριθ. 1291/2013 του Ευρωπαϊκού Κοινοβουλίου και του Συμβουλίου (8), και χρηματοδότηση από τον Όμιλο ΕΤΕπ, συμπεριλαμβανομένης της χρηματοδότησης της ΕΤΕπ στο πλαίσιο του ΕΤΣΕ, καθώς και από άλλους επενδυτές. Ο συνδυασμός και/ή η ανάμειξη μέσων χρηματοδότησης αποσκοπεί, αφενός, στην ενίσχυση της προστιθέμενης αξίας των δαπανών της Ένωσης μέσω της προσέλκυσης πρόσθετων πόρων από ιδιώτες επενδυτές και, αφετέρου, στη διασφάλιση της οικονομικής και χρηματοδοτικής βιωσιμότητας των υποστηριζόμενων δραστηριοτήτων. Για τον σκοπό αυτόν, παράλληλα με την παρουσίαση της πρότασης της Επιτροπής για τον παρόντα κανονισμό μεταφέρθηκαν πιστώσεις ύψους 1 000 000 000 EUR από τα χρηματοδοτικά μέσα της ΔΣΕ στο σκέλος επιχορηγήσεων της ΔΣΕ, με στόχο τη διευκόλυνση της ανάμειξης μέσων χρηματοδότησης με το ΕΤΣΕ. Προς τούτο, τον Φεβρουάριο του 2017 έγινε πρόσκληση υποβολής προτάσεων με αντικείμενο την ανάμειξη χρηματοδοτικών μέσων. Επιπλέον 145 000 000 EUR μεταφέρονται σε άλλα σχετικά χρηματοδοτικά μέσα, ιδίως εκείνα που προορίζονται για την ενεργειακή απόδοση. Απαιτείται περαιτέρω δράση για να διασφαλιστεί ότι τα κονδύλια της Ένωσης και η στήριξη από το ΕΤΣΕ μπορούν να συνδυαστούν ευχερώς.
                  Μολονότι η Επιτροπή έχει ήδη δημοσιεύσει συγκεκριμένες κατευθύνσεις για το θέμα αυτό, θα πρέπει να αναπτυχθεί περαιτέρω η προσέγγιση στο ζήτημα του συνδυασμού των ενωσιακών κονδυλίων με το ΕΤΣΕ για την αύξηση των επενδύσεων οι οποίες επωφελούνται από τη μόχλευση που παρέχει ο συνδυασμός των ενωσιακών κονδυλίων με το ΕΤΣΕ, λαμβανομένων υπόψη πιθανών νομοθετικών εξελίξεων. Προκειμένου να εξασφαλίζονται οικονομική αποδοτικότητα και επαρκής μόχλευση, ο εν λόγω συνδυασμός χρηματοδοτικών μέσων δεν θα πρέπει να υπερβαίνει το 90 % του συνολικού κόστους του έργου για τις λιγότερο ανεπτυγμένες περιφέρειες και το 80 % για τις άλλες περιφέρειες.
               
            
                  (16)
               
               
                  Προκειμένου να ενισχυθεί η απορρόφηση του ΕΤΣΕ σε λιγότερο αναπτυγμένες περιφέρειες και περιφέρειες υπό μετάβαση, το πεδίο εφαρμογής των γενικών στόχων που είναι επιλέξιμοι για στήριξη από το ΕΤΣΕ θα πρέπει να διευρυνθεί. Τα έργα θα εξακολουθούν να υπόκεινται σε εξέταση από την Επιτροπή Επενδύσεων και θα πρέπει να πληρούν τα ίδια κριτήρια επιλεξιμότητας για τη χρήση της εγγύησης που θεσπίσθηκε δυνάμει του κανονισμού (ΕΕ) 2015/1017 («εγγύηση της ΕΕ»), συμπεριλαμβανομένης της αρχής της προσθετικότητας. Δεδομένου ότι δεν θα πρέπει να υπάρχει περιορισμός όσον αφορά το μέγεθος των έργων που είναι επιλέξιμα για στήριξη από το ΕΤΣΕ, δεν θα πρέπει να αποθαρρύνεται η υποβολή αιτήσεων χρηματοδότησης από το ΕΤΣΕ για έργα μικρής κλίμακας. Επιπλέον, απαιτείται περαιτέρω δράση για την ενίσχυση της τεχνικής βοήθειας και την προβολή του ΕΤΣΕ στις λιγότερο αναπτυγμένες περιφέρειες και περιφέρειες υπό μετάβαση.
               
            
                  (17)
               
               
                  Οι επενδυτικές πλατφόρμες είναι ουσιώδες μέσον για την αντιμετώπιση των αστοχιών της αγοράς, ιδίως κατά τη χρηματοδότηση πολλαπλών, περιφερειακών ή τομεακών έργων, συμπεριλαμβανομένων έργων ενεργειακής απόδοσης και διασυνοριακών έργων. Είναι επίσης σημαντικό να ενθαρρυνθούν οι εταιρικές σχέσεις με εθνικές αναπτυξιακές τράπεζες ή ιδρύματα, μεταξύ άλλων για τη δημιουργία επενδυτικών πλατφορμών. Η συνεργασία με χρηματοπιστωτικούς διαμεσολαβητές μπορεί επίσης να διαδραματίσει σημαντικό ρόλο εν προκειμένω. Σε αυτό το πλαίσιο, η ΕΤΕπ θα πρέπει, κατά περίπτωση, να αναθέτει την αξιολόγηση, επιλογή και παρακολούθηση των επιμέρους έργων μικρής κλίμακας σε χρηματοπιστωτικούς διαμεσολαβητές ή σε εγκεκριμένους επιλέξιμους φορείς.
               
            
                  (18)
               
               
                  Σε περίπτωση που η αξιολόγηση, επιλογή και παρακολούθηση έργων μικρής κλίμακας ανατεθεί σε χρηματοπιστωτικούς διαμεσολαβητές ή εγκεκριμένους επιλέξιμους φορείς, η Επιτροπή Επενδύσεων δεν θα πρέπει να διατηρεί το δικαίωμα να εγκρίνει τη χρήση της εγγύησης της ΕΕ για επιμέρους έργα στο πλαίσιο αυτών των χρηματοδοτικών και επενδυτικών πράξεων της ΕΤΕπ αν η συνεισφορά από το ΕΤΣΕ στα εν λόγω μικρής κλίμακας επιμέρους σχέδια δεν υπερβαίνει ένα καθορισμένο κατώτατο όριο. Το διοικητικό συμβούλιο του ΕΤΣΕ («διοικητικό συμβούλιο») θα πρέπει, όπου κρίνεται σκόπιμο, να παρέχει κατευθυντήριες γραμμές σχετικά με τη διαδικασία που θα χρησιμοποιείται από την Επιτροπή Επενδύσεων για την αξιολόγηση επιμέρους έργων τα οποία υπερβαίνουν αυτό το κατώτατο όριο.
               
            
                  (19)
               
               
                  Για ολόκληρη την επενδυτική περίοδο, η Ένωση θα πρέπει να παρέχει εγγύηση της ΕΕ η οποία δεν θα πρέπει ουδέποτε να υπερβαίνει τα 26 000 000 000 EUR για να μπορεί το ΕΤΣΕ να στηρίζει επενδύσεις, εκ των οποίων μέγιστο ποσό ύψους 16 000 000 000 EUR θα πρέπει να είναι διαθέσιμο πριν από τις 6 Ιουλίου 2018.
               
            
                  (20)
               
               
                  Αναμένεται ότι όταν η εγγύηση της ΕΕ συνδυαστεί με το ποσό των 7 500 000 000 EUR που θα καταβάλει η ΕΤΕπ, η στήριξη του ΕΤΣΕ θα πρέπει να αποφέρει 100 000 000 000 EUR πρόσθετων επενδύσεων από την ΕΤΕπ και το ΕΤΕ. Το ποσό των 100 000 000 000 EUR με τη στήριξη του ΕΤΣΕ αναμένεται να δημιουργήσει τουλάχιστον 500 000 000 000 EUR για πρόσθετες επενδύσεις στην πραγματική οικονομία έως το τέλος του 2020.
               
            
                  (21)
               
               
                  Για τη μερική χρηματοδότηση της συνεισφοράς από τον γενικό προϋπολογισμό της Ένωσης στο ταμείο εγγυήσεων της ΕΕ για τις πρόσθετες επενδύσεις που πρόκειται να πραγματοποιηθούν, θα πρέπει να πραγματοποιηθεί μεταφορά από τα διαθέσιμα κονδύλια της ΔΣΕ, η οποία προβλέπεται από τον κανονισμό (ΕΕ) αριθ. 1316/2013, καθώς και από τα έσοδα και τις επιστροφές από το χρηματοπιστωτικό μέσο πιστωτικής διευκόλυνσης της ΔΣΕ και από το Ευρωπαϊκό Ταμείο για την ενέργεια, την αλλαγή του κλίματος και τις υποδομές με ορίζοντα το 2020 («Ταμείο Marguerite»). Οι μεταφορές από τα έσοδα και τις επιστροφές απαιτούν παρέκκλιση από το άρθρο 140 παράγραφος 6 δεύτερο και τρίτο εδάφιο του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (9) ούτως ώστε να επιτραπεί η χρήση τους από άλλο μέσο.
               
            
                  (22)
               
               
                  Με βάση την εμπειρία που αποκτήθηκε από τις επενδύσεις που έλαβαν στήριξη από το ΕΤΣΕ, το ποσό στόχος του ταμείου εγγυήσεων θα πρέπει να προσαρμοστεί στο 35 % των συνολικών υποχρεώσεων εγγύησης της ΕΕ ώστε να διασφαλίζεται επαρκές επίπεδο προστασίας.
               
            
                  (23)
               
               
                  Λόγω της έκτακτης ζήτησης της αγοράς για χρηματοδότηση ΜΜΕ στο πλαίσιο του ΕΤΣΕ που αναμένεται να συνεχιστεί, θα πρέπει να ενισχυθεί το σκέλος του ΕΤΣΕ για τις ΜΜΕ. Ιδιαίτερη προσοχή θα πρέπει να δίνεται στις κοινωνικές επιχειρήσεις και στις κοινωνικές υπηρεσίες, μεταξύ άλλων μέσω της ανάπτυξης και καθιέρωσης νέων μέσων που να ανταποκρίνονται στις ανάγκες και τις ιδιαιτερότητες των κοινωνικών επιχειρήσεων και του κλάδου κοινωνικών υπηρεσιών.
               
            
                  (24)
               
               
                  Η ΕΤΕπ και το ΕΤΕ θα πρέπει να διασφαλίζουν ότι οι τελικοί δικαιούχοι, συμπεριλαμβανομένων των ΜΜΕ, γνωρίζουν την ύπαρξη στήριξης από το ΕΤΣΕ, προκειμένου να ενισχύεται η προβολή της εγγύησης της ΕΕ. Στις παροχές στήριξης από το ΕΤΣΕ θα πρέπει να υπάρχει εμφανής και σαφής αναφορά στο ΕΤΣΕ.
               
            
                  (25)
               
               
                  Για την ενίσχυση της διαφάνειας των πράξεων του ΕΤΣΕ, η Επιτροπή Επενδύσεων θα πρέπει να εξηγεί στις αποφάσεις της, οι οποίες καθίστανται δημόσιες και προσβάσιμες, τους λόγους για τους οποίους θεωρεί ότι θα πρέπει να χορηγείται η εγγύηση της ΕΕ στην εκάστοτε πράξη, με ιδιαίτερη έμφαση στη συμμόρφωση προς το κριτήριο της προσθετικότητας. Ο πίνακας δεικτών αποτελεσμάτων θα πρέπει να δημοσιεύεται αμέσως μετά την υπογραφή πράξεων υπό εγγύηση της ΕΕ. Η δημοσίευση δεν θα πρέπει να περιέχει εμπορικά ευαίσθητες πληροφορίες.
               
            
                  (26)
               
               
                  Ο πίνακας αποτελεσμάτων θα πρέπει να χρησιμοποιείται αυστηρώς σύμφωνα με τον παρόντα κανονισμό και με τον κατ’ εξουσιοδότηση κανονισμό (ΕΕ) 2015/1558 της Επιτροπής (10) και το παράρτημά του, ως μέσο ανεξάρτητης και διαφανούς αξιολόγησης που επιτρέπει στην Επιτροπή Επενδύσεων να δίνει προτεραιότητα στη χρήση της εγγύησης της ΕΕ για πράξεις που εμφανίζουν μεγαλύτερη βαθμολογία και προστιθέμενη αξία. Η ΕΤΕπ θα πρέπει να υπολογίζει τις βαθμολογίες και τους δείκτες εκ των προτέρων και να παρακολουθεί τα αποτελέσματα κατά την ολοκλήρωση του έργου.
               
            
                  (27)
               
               
                  Στο πλαίσιο του στρατηγικού προσανατολισμού του ΕΤΣΕ, το διοικητικό συμβούλιο θα πρέπει να ορίσει κατώτατη επίδοση για κάθε στήλη του πίνακα αποτελεσμάτων, προκειμένου να βελτιωθεί η αξιολόγηση των έργων.
               
            
                  (28)
               
               
                  Η σχετική ενωσιακή πολιτική για τις μη συνεργάσιμες περιοχές δικαιοδοσίας για φορολογικούς σκοπούς καθορίζεται στις νομικές πράξεις της Ένωσης και στα συμπεράσματα του Συμβουλίου, ιδίως στο παράρτημα των συμπερασμάτων της 8ης Νοεμβρίου 2016, και στις διάφορες μεταγενέστερες επικαιροποιήσεις.
               
            
                  (29)
               
               
                  Η δέουσα επιμέλεια σε σχέση με τις επενδύσεις και τις χρηματοδοτικές πράξεις της ΕΤΕπ δυνάμει του παρόντος κανονισμού θα πρέπει να περιλαμβάνει διεξοδικό έλεγχο της συμμόρφωσης προς την εφαρμοστέα ενωσιακή νομοθεσία και τα συμφωνημένα διεθνή και ενωσιακά πρότυπα για την καταπολέμηση της νομιμοποίησης εσόδων από παράνομες δραστηριότητες, τη χρηματοδότηση της τρομοκρατίας, τη φορολογική απάτη και τη φοροαποφυγή. Επιπλέον, στο πλαίσιο της υποβολής εκθέσεων του ΕΤΣΕ, η ΕΤΕπ θα πρέπει να παρέχει πληροφορίες ανά χώρα σχετικά με τη συμμόρφωση των πράξεων του ΕΤΣΕ προς την πολιτική της ΕΤΕπ και του ΕΤΕ όσον αφορά τις μη συνεργάσιμες περιοχές δικαιοδοσίας καθώς και τον κατάλογο των διαμεσολαβητών με τους οποίους συνεργάζονται η ΕΤΕπ και το ΕΤΕ.
               
            
                  (30)
               
               
                  Είναι σκόπιμο να γίνουν ορισμένες τεχνικές διευκρινίσεις σε σχέση με το περιεχόμενο της συμφωνίας για τη διαχείριση του ΕΤΣΕ, τη χορήγηση της εγγύησης της ΕΕ, καθώς και σχετικά με τα μέσα που καλύπτονται από τη συμφωνία, συμπεριλαμβανομένης της κάλυψης για συναλλαγματικό κίνδυνο σε ορισμένες περιπτώσεις. Η συμφωνία με την ΕΤΕπ για τη διαχείριση του ΕΤΣΕ και την παροχή της εγγύησης της ΕΕ θα πρέπει να προσαρμοστεί σύμφωνα με τον παρόντα κανονισμό.
               
            
                  (31)
               
               
                  Πέρα από τον στόχο του να αξιοποιήσει τις υφιστάμενες συμβουλευτικές υπηρεσίες της ΕΤΕπ και της Επιτροπής και προκειμένου να ενεργεί ως ενιαίος τεχνικός συμβουλευτικός κόμβος για τη χρηματοδότηση έργων εντός της Ένωσης, ο ΕΚΕΣ θα πρέπει να ενισχυθεί και οι δραστηριότητές του θα πρέπει επίσης να επικεντρώνονται στην ενεργό συμβολή στην τομεακή και γεωγραφική διαφοροποίηση του ΕΤΣΕ, στην υποστήριξη της ΕΤΕπ και των εθνικών αναπτυξιακών τραπεζών ή ιδρυμάτων στη δρομολόγηση και την ανάπτυξη πράξεων, ιδίως σε λιγότερο αναπτυγμένες περιφέρειες και σε περιφέρειες υπό μετάβαση, και, όπου αυτό είναι αναγκαίο, στην παροχή βοήθειας για τη διάρθρωση της ζήτησης για στήριξη από το ΕΤΣΕ. Ο ΕΚΕΣ θα πρέπει να επιδιώκει τη σύναψη τουλάχιστον μιας συμφωνίας συνεργασίας με εθνική αναπτυξιακή τράπεζα ή ίδρυμα ανά κράτος μέλος. Στα κράτη μέλη στα οποία δεν υπάρχουν εθνικές αναπτυξιακές τράπεζες ή ιδρύματα, ο ΕΚΕΣ παρέχει, όπου είναι σκόπιμο και κατόπιν αιτήματος του ενδιαφερόμενου κράτους μέλους, ενεργό συμβουλευτική υποστήριξη για τη σύσταση τέτοιας τράπεζας ή ιδρύματος. Ο ΕΚΕΣ θα πρέπει να δίνει ιδιαίτερη προσοχή στη στήριξη της προετοιμασίας έργων στα οποία εμπλέκονται δύο ή περισσότερα κράτη μέλη και έργων που συμβάλλουν στην επίτευξη των στόχων της COP21. Θα πρέπει επίσης να συμβάλλει ενεργά στη δημιουργία επενδυτικών πλατφορμών και να παρέχει συμβουλές σχετικά με τον συνδυασμό άλλων πηγών ενωσιακής χρηματοδότησης με το ΕΤΣΕ. Η τοπική παρουσία του ΕΚΕΣ θα πρέπει να εξασφαλίζεται όπου αυτό είναι αναγκαίο, λαμβανομένων υπόψη των υφιστάμενων καθεστώτων στήριξης, ώστε να παρέχεται απτή, προορατική, εξατομικευμένη βοήθεια επιτόπου.
               
            
                  (32)
               
               
                  Το Ευρωπαϊκό Εξάμηνο για τον συντονισμό της οικονομικής πολιτικής βασίζεται σε λεπτομερή ανάλυση των σχεδίων δημοσιονομικών, μακροοικονομικών και διαρθρωτικών μεταρρυθμίσεων που καταρτίζουν τα κράτη μέλη και απευθύνει στα εν λόγω κράτη συστάσεις ανά χώρα. Στο εν λόγω πλαίσιο, η ΕΤΕπ θα πρέπει να ενημερώνει την Επιτροπή σχετικά με τα πορίσματά της όσον αφορά τα εμπόδια και τις στενωπούς για τις επενδύσεις στα κράτη μέλη που εντοπίζονται κατά την πραγματοποίηση επενδυτικών δράσεων που καλύπτονται από τον παρόντα κανονισμό. Καλείται η Επιτροπή να συμπεριλάβει τα εν λόγω συμπεράσματα, μεταξύ άλλων, στις εργασίες που αναλαμβάνει στο πλαίσιο του τρίτου πυλώνα του επενδυτικού σχεδίου.
               
            
                  (33)
               
               
                  Για την αντιμετώπιση των αστοχιών και των κενών της αγοράς, την ενθάρρυνση κατάλληλων πρόσθετων επενδύσεων και την προώθηση της γεωγραφικής και περιφερειακής ισορροπίας των πράξεων που στηρίζονται από το ΕΤΣΕ, είναι αναγκαία ολοκληρωμένη και εξορθολογισμένη προσέγγιση του στόχου υπέρ της προαγωγής της οικονομικής ανάπτυξης, των θέσεων απασχόλησης και των επενδύσεων. Το κόστος της χρηματοδότησης από το ΕΤΣΕ θα πρέπει να συμβάλλει στην επίτευξη των στόχων αυτών.
               
            
                  (34)
               
               
                  Για την προώθηση των επενδυτικών στόχων που ορίζονται στον κανονισμό (ΕΕ) 2015/1017, η ανάμειξη μέσων χρηματοδότησης με υφιστάμενους πόρους θα πρέπει να ενθαρρύνεται, όπου είναι σκόπιμο, προκειμένου να προβλέπονται κατάλληλες παραχωρήσεις στους όρους και τις προϋποθέσεις χρηματοδότησης, συμπεριλαμβανομένου του κόστους, των πράξεων του ΕΤΣΕ.
               
            
                  (35)
               
               
                  Σε περιπτώσεις όπου ακραίες συνθήκες στις χρηματοπιστωτικές αγορές θα εμπόδιζαν την υλοποίηση ενός βιώσιμου έργου ή σε περιπτώσεις όπου χρειάζεται να διευκολυνθεί η δημιουργία επενδυτικών πλατφορμών ή η χρηματοδότηση έργων σε κλάδους ή τομείς που αντιμετωπίζουν σημαντική δυσλειτουργία της αγοράς ή καταστάσεις υποαξιοποίησης των επενδύσεων, η ΕΤΕπ και η Επιτροπή θα πρέπει να επιφέρουν αλλαγές, ιδίως όσον αφορά την αμοιβή για την εγγύηση της ΕΕ, προκειμένου να συμβάλουν στη μείωση του κόστους χρηματοδότησης της πράξης το οποίο βαρύνει τον δικαιούχο που λαμβάνει χρηματοδότηση από την ΕΤΕπ μέσω του ΕΤΣΕ, ούτως ώστε να διευκολύνεται η υλοποίησή του. Ανάλογες προσπάθειες θα πρέπει να καταβάλλονται όπου είναι αναγκαίο για να εξασφαλίζεται ότι το ΕΤΣΕ στηρίζει έργα μικρής κλίμακας. Όταν η χρήση τοπικών ή περιφερειακών διαμεσολαβητών επιτρέπει τη μείωση του κόστους της χρηματοδότησης μέσω του ΕΤΣΕ στα μικρά έργα, η συγκεκριμένη μορφή εφαρμογής θα πρέπει επίσης να λαμβάνεται υπόψη.
               
            
                  (36)
               
               
                  Δεδομένης της ανάγκης για οικονομική βιωσιμότητα του ΕΤΣΕ, οι προσπάθειες να μειωθεί το κόστος χρηματοδότησης των πράξεων του ΕΤΣΕ σε περιόδους ακραίων συνθηκών στις χρηματοπιστωτικές αγορές ή να διευκολυνθεί η δημιουργία επενδυτικών πλατφορμών ή η χρηματοδότηση έργων σε τομείς ή περιοχές που αντιμετωπίζουν σημαντική δυσλειτουργία της αγοράς ή καταστάσεις υποαξιοποίησης των επενδύσεων, θα πρέπει να συντονίζονται με άλλους διαθέσιμους χρηματοδοτικούς πόρους της Ένωσης και με μέσα που αναπτύσσει ο όμιλος της ΕΤΕπ.
               
            
                  (37)
               
               
                  Οι κανονισμοί (ΕΕ) αριθ. 1316/2013 και (ΕΕ) 2015/1017 θα πρέπει συνεπώς να τροποποιηθούν αναλόγως,
               
            ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Ο κανονισμός (ΕΕ) 2015/1017 τροποποιείται ως εξής:
      
                  1)
               
               
                  στο άρθρο 2 παράγραφος 4, το στοιχείο β) αντικαθίσταται από το ακόλουθο κείμενο:
                  
                              «β)
                           
                           
                              διασυνοριακές, διακρατικές, περιφερειακές ή μακροπεριφερειακές πλατφόρμες που συγκεντρώνουν εταίρους από διάφορα κράτη μέλη, περιφέρειες ή τρίτες χώρες, οι οποίοι ενδιαφέρονται για έργα σε μια δεδομένη γεωγραφική περιοχή·»,
                           
                        
            
                  2)
               
               
                  το άρθρο 4 παράγραφος 2 τροποποιείται ως εξής:
                  
                              α)
                           
                           
                              το στοιχείο α) τροποποιείται ως εξής:
                              
                                          i)
                                       
                                       
                                          το σημείο ii) αντικαθίσταται από το ακόλουθο κείμενο:
                                          
                                                      «ii)
                                                   
                                                   
                                                      του ποσού, ύψους τουλάχιστον 7 500 000 000 EUR σε εγγυήσεις ή μετρητά, και των όρων της χρηματοδοτικής συνεισφοράς που παρέχεται από την ΕΤΕπ μέσω του ΕΤΣΕ·»,
                                                   
                                                
                                    
                                          ii)
                                       
                                       
                                          το σημείο iv) αντικαθίσταται από το ακόλουθο κείμενο:
                                          
                                                      «iv)
                                                   
                                                   
                                                      της τιμολόγησης των δραστηριοτήτων με εγγύηση της ΕΕ, που πρέπει να είναι σύμφωνη με την πολιτική τιμολόγησης της ΕΤΕπ·»,
                                                   
                                                
                                    
                                          iii)
                                       
                                       
                                          προστίθεται το ακόλουθο σημείο:
                                          
                                                      «v)
                                                   
                                                   
                                                      των διαδικασιών για τη συμβολή, με την επιφύλαξη του πρωτοκόλλου αριθ. 5 για το καταστατικό της Ευρωπαϊκής Τράπεζας Επενδύσεων που προσαρτάται στη ΣΕΕ και τη ΣΛΕΕ και τα προνόμια της ΕΤΕπ που απορρέουν από αυτό, στη μείωση του κόστους χρηματοδότησης της πράξης που βαρύνει τον δικαιούχο της χρηματοδότησης από την ΕΤΕπ μέσω του ΕΤΣΕ, ειδικότερα με την προσαρμογή της αμοιβής για την εγγύηση της ΕΕ, όπου είναι αναγκαίο, ιδίως σε περιπτώσεις όπου ακραίες συνθήκες στις χρηματοπιστωτικές αγορές δεν επιτρέπουν την υλοποίηση ενός βιώσιμου έργου ή όπου χρειάζεται για τη διευκόλυνση της δημιουργίας επενδυτικών πλατφορμών ή για τη χρηματοδότηση έργων σε τομείς ή περιοχές που αντιμετωπίζουν σημαντική αστοχία της αγοράς ή καταστάσεις υποαξιοποίησης των επενδύσεων, στον βαθμό που τούτο δεν επηρεάζει σημαντικά την απαιτούμενη χρηματοδότηση για την τροφοδότηση του Ταμείου Εγγυήσεων·»,
                                                   
                                                
                                    
                        
                              β)
                           
                           
                              στο στοιχείο β), το σημείο iii) αντικαθίσταται από το ακόλουθο κείμενο:
                              
                                          «iii)
                                       
                                       
                                          διάταξης που να προβλέπει ότι το διοικητικό συμβούλιο λαμβάνει αποφάσεις σύμφωνα με τη διαδικασία που προβλέπεται στο άρθρο 7 παράγραφος 3·»,
                                       
                                    
                        
                              γ)
                           
                           
                              στο στοιχείο γ), το σημείο i) αντικαθίσταται από το ακόλουθο κείμενο:
                              
                                          «i)
                                       
                                       
                                          σύμφωνα με το άρθρο 11, λεπτομερών κανόνων σχετικά με την παροχή της εγγύησης της ΕΕ, συμπεριλαμβανομένων των σχετικών διαδικασιών κάλυψης, της καθορισμένης κάλυψης των χαρτοφυλακίων που περιλαμβάνουν συγκεκριμένα μέσα και των αντίστοιχων γεγονότων που επιφέρουν πιθανή κατάπτωση της εγγύησης της ΕΕ·»,
                                       
                                    
                        
            
                  3)
               
               
                  το άρθρο 5 παράγραφος 1 αντικαθίσταται από το ακόλουθο κείμενο:
                  «1.   Για τους σκοπούς του παρόντος κανονισμού, ως «προσθετικότητα» νοείται η υποστήριξη από το ΕΤΣΕ πράξεων για την αντιμετώπιση αστοχιών της αγοράς ή καταστάσεων υποαξιοποίησης επενδύσεων, και οι οποίες, δεν θα είχε σταθεί δυνατόν να υλοποιηθούν κατά την περίοδο στην οποία μπορεί να χρησιμοποιηθεί η εγγύηση της ΕΕ, ή δεν θα είχε σταθεί δυνατόν να υλοποιηθούν στον ίδιο βαθμό από την ΕΤΕπ, το ΕΤΕ ή μέσω των υφιστάμενων χρηματοδοτικών μέσων της Ένωσης χωρίς στήριξη από το ΕΤΣΕ. Τα έργα που στηρίζει το ΕΤΣΕ υποστηρίζουν τους γενικούς στόχους οι οποίοι καθορίζονται στο άρθρο 9 παράγραφος 2, επιδιώκουν τη δημιουργία θέσεων απασχόλησης και διατηρήσιμη οικονομική ανάπτυξη και έχουν κατά κανόνα υψηλότερο προφίλ κινδύνου από τα έργα που στηρίζονται από συνήθεις πράξεις της ΕΤΕπ. Γενικά, το χαρτοφυλάκιο του ΕΤΣΕ έχει υψηλότερο προφίλ κινδύνου από το χαρτοφυλάκιο των επενδύσεων που στηρίζει η ΕΤΕπ βάσει των συνήθων επενδυτικών πολιτικών της πριν από την έναρξη εφαρμογής του παρόντος κανονισμού.
                  Για την καλύτερη αντιμετώπιση αστοχιών της αγοράς ή καταστάσεων υποαξιοποίησης επενδύσεων και προκειμένου να διευκολυνθεί, ιδίως, η χρήση επενδυτικών πλατφορμών για μικρής κλίμακας έργα, ώστε να εξασφαλίζεται η συμπληρωματικότητα και να αποφεύγεται κατά συνέπεια ο παραγκωνισμός συμμετεχόντων στην ίδια αγορά, οι ειδικές δραστηριότητες της ΕΤΕπ που στηρίζονται από το ΕΤΣΕ, κατά προτίμηση και εφόσον αιτιολογείται δεόντως:
                  
                              α)
                           
                           
                              έχουν χαρακτηριστικά μειωμένης εξασφάλισης, συμπεριλαμβανομένης της λήψης υποδεέστερης θέσης έναντι άλλων επενδυτών,
                           
                        
                              β)
                           
                           
                              συμμετέχουν σε μέσα επιμερισμού του κινδύνου,
                           
                        
                              γ)
                           
                           
                              διαθέτουν διασυνοριακά χαρακτηριστικά,
                           
                        
                              δ)
                           
                           
                              εκτίθενται σε συγκεκριμένους κινδύνους, ή
                           
                        
                              ε)
                           
                           
                              έχουν άλλες πτυχές, όπως περιγράφεται περαιτέρω στο παράρτημα II τμήμα 3 στοιχείο δ).
                           
                        Με την επιφύλαξη της υποχρέωσης να τηρείται ο ορισμός της προσθετικότητας όπως ορίζεται στο πρώτο εδάφιο, τα ακόλουθα στοιχεία αποτελούν ισχυρές ενδείξεις προσθετικότητας:
                  
                              —
                           
                           
                              έργα τα οποία εμπεριέχουν κίνδυνο που αντιστοιχεί σε ειδικές δραστηριότητες της ΕΤΕπ, όπως ορίζονται στο άρθρο 16 του καταστατικού της ΕΤΕπ, ιδίως αν τα συγκεκριμένα αυτά έργα παρουσιάζουν κινδύνους σε σχέση ειδικά με χώρα, τομέα ή περιφέρεια, ιδίως δε κινδύνους που απαντώνται στις λιγότερο ανεπτυγμένες περιφέρειες και στις περιφέρειες υπό μετάβαση, ή/και αν τα εν λόγω σχέδια ενέχουν κινδύνους που σχετίζονται με την καινοτομία, ιδίως όσον αφορά μη καθιερωμένες τεχνολογίες βελτίωσης της ανάπτυξης, της βιωσιμότητας και της παραγωγικότητας,
                           
                        
                              —
                           
                           
                              έργα τα οποία συνίστανται σε υλική υποδομή, συμπεριλαμβανομένης ηλεκτρονικής υποδομής, που συνδέει δύο ή περισσότερα κράτη μέλη ή στην επέκταση της εν λόγω υποδομής ή σε υπηρεσίες που συνδέονται με τέτοιου είδους υποδομή από ένα κράτος μέλος προς ένα ή περισσότερα κράτη μέλη.»,
                           
                        
            
                  4)
               
               
                  το άρθρο 6 τροποποιείται ως εξής:
                  
                              α)
                           
                           
                              στην παράγραφο 1, η εισαγωγική φράση αντικαθίσταται από το ακόλουθο κείμενο:
                              «Η συμφωνία ΕΤΣΕ προβλέπει ότι το ΕΤΣΕ προορίζεται για τη στήριξη έργων τα οποία αντιμετωπίζουν αστοχίες της αγοράς ή καταστάσεις υποαξιοποίησης επενδύσεων και:»·
                           
                        
                              β)
                           
                           
                              η παράγραφος 2 αντικαθίσταται από το ακόλουθο κείμενο:
                              «2.   Δεν υπάρχει κανένας περιορισμός όσον αφορά το μέγεθος των έργων που είναι επιλέξιμα για στήριξη από το ΕΤΣΕ σε σχέση με τις δραστηριότητες που εκτελούνται από την ΕΤΕπ ή το ΕΤΕ μέσω χρηματοπιστωτικών διαμεσολαβητών. Προκειμένου να εξασφαλιστεί ότι η στήριξη από το ΕΤΣΕ καλύπτει επίσης έργα μικρής κλίμακας, η ΕΤΕπ και το ΕΤΕ, όπου χρειάζεται και στο μέτρο του δυνατού, διευρύνουν τη συνεργασία με εθνικές αναπτυξιακές τράπεζες ή ιδρύματα και στηρίζουν τις παρεχόμενες δυνατότητες, μεταξύ άλλων με τη διευκόλυνση της δημιουργίας επενδυτικών πλατφορμών.»,
                           
                        
            
                  5)
               
               
                  το άρθρο 7 τροποποιείται ως εξής:
                  
                              α)
                           
                           
                              προστίθεται η ακόλουθη παράγραφος:
                              «1α.   Όλα τα ιδρύματα και οι φορείς που συμμετέχουν στις δομές διακυβέρνησης του ΕΤΣΕ επιδιώκουν την εξασφάλιση ισόρροπης εκπροσώπησης των φύλων στους σχετικούς φορείς διακυβέρνησης του ΕΤΣΕ.»,
                           
                        
                              β)
                           
                           
                              στην παράγραφο 3 το πρώτο και δεύτερο εδάφιο αντικαθίστανται από το ακόλουθο κείμενο:
                              «3.   Το διοικητικό συμβούλιο απαρτίζεται από πέντε μέλη: τρία μέλη οριζόμενα από την Επιτροπή, ένα οριζόμενο από την ΕΤΕπ και έναν εμπειρογνώμονα οριζόμενο ως μέλος χωρίς δικαίωμα ψήφου από το Ευρωπαϊκό Κοινοβούλιο. Ο εν λόγω εμπειρογνώμονας δεν ζητεί ούτε δέχεται οδηγίες από τα θεσμικά και λοιπά όργανα και οργανισμούς της Ένωσης, από καμία κυβέρνηση κράτους μέλους ούτε οποιονδήποτε άλλον δημόσιο ή ιδιωτικό φορέα, και ενεργεί με πλήρη ανεξαρτησία. Ο εμπειρογνώμονας εκτελεί τα καθήκοντά του με αμεροληψία και προς το συμφέρον του ΕΤΣΕ.
                              Το διοικητικό συμβούλιο εκλέγει πρόεδρο εκ των μελών του τα οποία έχουν δικαίωμα ψήφου για θητεία ορισμένης διάρκειας τριών ετών άπαξ ανανεώσιμης. Το διοικητικό συμβούλιο εξετάζει και λαμβάνει όσο το δυνατόν περισσότερο υπόψη τις θέσεις όλων των μελών. Σε περίπτωση αδυναμίας να επιτευχθεί σύγκλιση απόψεων μεταξύ των μελών, το διοικητικό συμβούλιο λαμβάνει τις αποφάσεις του με ψηφοφορία και ομοφωνία των μελών του που διαθέτουν δικαίωμα ψήφου. Στα πρακτικά των συνεδριάσεων του διοικητικού συμβουλίου παρουσιάζονται εκτενώς οι θέσεις όλων των μελών.
                              Τα λεπτομερή πρακτικά των συνεδριάσεων του διοικητικού συμβουλίου δημοσιεύονται μόλις εγκριθούν από το διοικητικό συμβούλιο. Η δημοσίευσή τους κοινοποιείται αμέσως στο Ευρωπαϊκό Κοινοβούλιο.»,
                           
                        
                              γ)
                           
                           
                              στην παράγραφο 5, το δεύτερο εδάφιο αντικαθίσταται από το ακόλουθο κείμενο:
                              «Ο διευθύνων σύμβουλος επικουρείται από αναπληρωτή διευθύνοντα σύμβουλο. Ο διευθύνων σύμβουλος και ο αναπληρωτής διευθύνων σύμβουλος συμμετέχουν στις συνεδριάσεις του διοικητικού συμβουλίου ως παρατηρητές. Ο διευθύνων σύμβουλος υποβάλλει ανά τρίμηνο έκθεση στο διοικητικό συμβούλιο σχετικά με τις δραστηριότητες του ΕΤΣΕ.»,
                           
                        
                              δ)
                           
                           
                              στην παράγραφο 8, το τρίτο εδάφιο τροποποιείται ως εξής:
                              
                                          i)
                                       
                                       
                                          το στοιχείο ε) αντικαθίσταται από το ακόλουθο κείμενο:
                                          
                                                      «ε)
                                                   
                                                   
                                                      δράση για το κλίμα, προστασία και διαχείριση του περιβάλλοντος·»,
                                                   
                                                
                                    
                                          ii)
                                       
                                       
                                          προστίθεται το ακόλουθο στοιχείο:
                                          
                                                      «ιβ)
                                                   
                                                   
                                                      βιώσιμη γεωργία, δασοκομία, αλιεία, υδατοκαλλιέργεια και άλλα στοιχεία της ευρύτερης βιοοικονομίας.»,
                                                   
                                                
                                    
                        
                              ε)
                           
                           
                              στην παράγραφο 10, η δεύτερη περίοδος αντικαθίσταται από το ακόλουθο κείμενο:
                              «Κάθε μέλος της Επιτροπής Επενδύσεων κοινοποιεί χωρίς καθυστέρηση στο διοικητικό συμβούλιο, τον διευθύνοντα σύμβουλο και τον αναπληρωτή διευθύνοντα σύμβουλο όλες τις πληροφορίες που είναι αναγκαίες για να ελέγχεται διαρκώς η απουσία σύγκρουσης συμφερόντων.»,
                           
                        
                              στ)
                           
                           
                              στην παράγραφο 11, προστίθεται η ακόλουθη περίοδος:
                              «Ο διευθύνων σύμβουλος είναι υπεύθυνος για την ενημέρωση του διοικητικού συμβουλίου αναφορικά με οποιανδήποτε σχετική παραβίαση περιέρχεται σε γνώση του και έχει την ευθύνη να προτείνει και να αναλαμβάνει κατάλληλη δράση επακολούθησης. Ο διευθύνων σύμβουλος ασκεί το καθήκον επιμέλειάς του όσον αφορά τις ενδεχόμενες συγκρούσεις συμφερόντων οποιουδήποτε μέλους της Επιτροπής Επενδύσεων.»,
                           
                        
                              ζ)
                           
                           
                              η παράγραφος 12 τροποποιείται ως εξής:
                              
                                          i)
                                       
                                       
                                          στο δεύτερο εδάφιο, η δεύτερη περίοδος αντικαθίσταται από το ακόλουθο κείμενο:
                                          «Οι αποφάσεις για την έγκριση της χρήσης της εγγύησης της ΕΕ είναι δημόσιες και προσβάσιμες και περιλαμβάνουν το σκεπτικό της απόφασης, με ιδιαίτερη έμφαση στη συμμόρφωση προς το κριτήριο της προσθετικότητας. Παραπέμπουν επίσης στη συνολική αξιολόγηση που προκύπτει από τον πίνακα αποτελεσμάτων δεικτών που αναφέρεται στην παράγραφο 14. Η δημοσίευση δεν περιέχει εμπορικά ευαίσθητες πληροφορίες. Κατά τη λήψη απόφασης, η Επιτροπή Επενδύσεων στηρίζεται στην τεκμηρίωση που παρέχει η ΕΤΕπ.
                                          Ο πίνακας αποτελεσμάτων, που είναι εργαλείο το οποίο επιτρέπει στην Επιτροπή Επενδύσεων να δίνει προτεραιότητα στη χρήση της εγγύησης της ΕΕ για πράξεις που παρουσιάζουν υψηλότερη βαθμολογία και μεγαλύτερη προστιθέμενη αξία, δημοσιοποιείται μετά την υπογραφή της σύμβασης για ένα έργο. Η δημοσίευση δεν περιέχει εμπορικά ευαίσθητες πληροφορίες.
                                          Τα εμπορικά ευαίσθητα μέρη των αποφάσεων της Επιτροπής Επενδύσεων διαβιβάζονται από την ΕΤΕπ στο Ευρωπαϊκό Κοινοβούλιο κατόπιν αιτήματος, ενώ υπόκεινται σε αυστηρές απαιτήσεις εμπιστευτικότητας.»,
                                       
                                    
                                          ii)
                                       
                                       
                                          το τρίτο εδάφιο αντικαθίσταται από το ακόλουθο κείμενο:
                                          «Η ΕΤΕπ υποβάλλει δύο φορές το χρόνο στο Ευρωπαϊκό Κοινοβούλιο, στο Συμβούλιο και στην Επιτροπή κατάλογο όλων των αποφάσεων της Επιτροπής Επενδύσεων καθώς και τους σχετικούς πίνακες επιδόσεων για όλες τις εν λόγω αποφάσεις. Η υποβολή των στοιχείων αυτών υπόκειται σε αυστηρές απαιτήσεις εμπιστευτικότητας.»,
                                       
                                    
                        
                              η)
                           
                           
                              η παράγραφος 14 αντικαθίσταται από το ακόλουθο κείμενο:
                              «14.   Ανατίθεται στην Επιτροπή η εξουσία να εκδίδει κατ’ εξουσιοδότηση πράξεις σύμφωνα με το άρθρο 23 παράγραφοι 1 έως 3 και παράγραφος 5 όσον αφορά τη συμπλήρωση του παρόντος κανονισμού με την κατάρτιση πίνακα αποτελεσμάτων δεικτών τον οποίο θα χρησιμοποιεί η Επιτροπή Επενδύσεων για να εξασφαλίζει την ανεξάρτητη και διαφανή αξιολόγηση της δυνητικής και της πραγματικής χρήσης της εγγύησης της ΕΕ. Οι εν λόγω κατ’ εξουσιοδότηση πράξεις ετοιμάζονται σε εντατικό διάλογο με την ΕΤΕπ.
                              Το διοικητικό συμβούλιο, στο πλαίσιο του στρατηγικού προσανατολισμού του ΕΤΣΕ, ορίζει κατώτατη επίδοση για κάθε στήλη του πίνακα αποτελεσμάτων, προκειμένου να βελτιωθεί η αξιολόγηση των έργων.
                              Το διοικητικό συμβούλιο μπορεί, κατόπιν αιτήματος της ΕΤΕπ, να επιτρέπει στην Επιτροπή Επενδύσεων να εξετάζει έργα των οποίων τα αποτελέσματα σε κάποιον από τους άξονες είναι κάτω από την ελάχιστη βαθμολογία, αν σύμφωνα με τη συνολική εκτίμηση που περιλαμβάνεται στον πίνακα αποτελεσμάτων η πράξη σχετικά με το εν λόγω έργο είτε διορθώνει μια σημαντική δυσλειτουργία της αγοράς είτε παρουσιάζει υψηλό επίπεδο προσθετικότητας.»,
                           
                        
            
                  6)
               
               
                  το άρθρο 9 τροποποιείται ως εξής:
                  
                              α)
                           
                           
                              η παράγραφος 2 τροποποιείται ως εξής:
                              
                                          i)
                                       
                                       
                                          το εισαγωγικό μέρος αντικαθίσταται από το ακόλουθο κείμενο:
                                          «2.   Η εγγύηση της ΕΕ χορηγείται για χρηματοδοτικές και επενδυτικές δραστηριότητες της ΕΤΕπ εγκεκριμένες από την Επιτροπή Επενδύσεων, ή για τη χρηματοδότηση ή τις εγγυήσεις στο ΕΤΕ με σκοπό τη διενέργεια χρηματοδοτικών και επενδυτικών δραστηριοτήτων της ΕΤΕπ σύμφωνα με το άρθρο 11 παράγραφος 3.
                                          Η ΕΤΕπ αναθέτει, κατά περίπτωση, την αξιολόγηση, επιλογή και παρακολούθηση επιμέρους έργων μικρής κλίμακας σε χρηματοπιστωτικούς διαμεσολαβητές ή σε εγκεκριμένους επιλέξιμους φορείς, ιδίως επενδυτικές πλατφόρμες και εθνικές αναπτυξιακές τράπεζες ή οργανισμούς, προκειμένου να βελτιωθεί και να διευκολυνθεί η πρόσβαση των έργων μικρής κλίμακας σε χρηματοδότηση. Ανεξάρτητα από το τρίτο εδάφιο της παραγράφου 5 του παρόντος άρθρου, η Επιτροπή Επενδύσεων δεν διατηρεί το δικαίωμα να εγκρίνει τη χρήση της εγγύησης της ΕΕ για επιμέρους έργα που έχουν ανατεθεί σε χρηματοπιστωτικούς διαμεσολαβητές ή σε εγκεκριμένους επιλέξιμους φορείς αν η συνεισφορά από το ΕΤΣΕ στα εν λόγω επιμέρους έργα είναι μικρότερη από 3 000 000 EUR. Αν είναι αναγκαίο, το διοικητικό συμβούλιο παρέχει καθοδήγηση σχετικά με τη διαδικασία με την οποία η Επιτροπή Επενδύσεων λαμβάνει αποφάσεις σχετικά με τη χρήση της εγγύησης της ΕΕ για επιμέρους έργα για τα οποία η συνεισφορά του ΕΤΣΕ είναι από 3 000 000 EUR και πάνω.
                                          Οι σχετικές δραστηριότητες είναι συνεπείς με τις πολιτικές της Ένωσης και στηρίζουν οποιονδήποτε από τους παρακάτω γενικούς στόχους:»,
                                       
                                    
                                          ii)
                                       
                                       
                                          στο στοιχείο γ) προστίθεται το ακόλουθο σημείο:
                                          
                                                      «iv)
                                                   
                                                   
                                                      σιδηροδρομικής υποδομής, άλλων σιδηροδρομικών έργων και θαλάσσιων λιμένων·»,
                                                   
                                                
                                    
                                          iii)
                                       
                                       
                                          στο στοιχείο ε), προστίθενται τα ακόλουθα σημεία:
                                          
                                                      «iα)
                                                   
                                                   
                                                      τεχνολογίας blockchain·
                                                   
                                                
                                                      iβ)
                                                   
                                                   
                                                      του διαδικτύου των αντικειμένων·
                                                   
                                                
                                                      iγ)
                                                   
                                                   
                                                      υποδομής κυβερνοασφάλειας και προστασίας δικτύων·»,
                                                   
                                                
                                    
                                          iv)
                                       
                                       
                                          το στοιχείο ζ) τροποποιείται ως εξής:
                                          
                                                      —
                                                   
                                                   
                                                      το σημείο ii) αντικαθίσταται από το ακόλουθο κείμενο:
                                                      
                                                                  «ii)
                                                               
                                                               
                                                                  των κλάδων του πολιτισμού και της δημιουργίας, για τους οποίους θα εγκρίνονται τομεακοί χρηματοπιστωτικοί μηχανισμοί μέσω αλληλεπίδρασης με το πρόγραμμα «Δημιουργική Ευρώπη» που θεσπίσθηκε με τον κανονισμό (ΕΕ) αριθ. 1295/2013 του Ευρωπαϊκού Κοινοβουλίου και του Συμβουλίου (*1) και τον μηχανισμό εγγυοδοσίας για τον πολιτιστικό και τον δημιουργικό τομέα που θεσπίστηκε δυνάμει του εν λόγω κανονισμού, προκειμένου να χορηγούνται δάνεια κατάλληλα για τους εν λόγω κλάδους·
                                                               
                                                            
                                                
                                                      —
                                                   
                                                   
                                                      το σημείο v) αντικαθίσταται από το ακόλουθο κείμενο:
                                                      
                                                                  «v)
                                                               
                                                               
                                                                  κοινωνικών υποδομών, κοινωνικών υπηρεσιών, κοινωνικής οικονομίας και οικονομίας της αλληλεγγύης·»,
                                                               
                                                            
                                                
                                    
                                          v)
                                       
                                       
                                          προστίθενται τα ακόλουθα στοιχεία:
                                          
                                                      «η)
                                                   
                                                   
                                                      βιώσιμη γεωργία, δασοκομία, αλιεία, υδατοκαλλιέργεια και άλλα στοιχεία της ευρύτερης βιοοικονομίας·
                                                   
                                                
                                                      θ)
                                                   
                                                   
                                                      στο πλαίσιο των απαιτήσεων του παρόντος κανονισμού, για τις λιγότερο αναπτυγμένες περιφέρειες και τις περιφέρειες μετάβασης που παρατίθενται στα παραρτήματα I και II, αντίστοιχα, της εκτελεστικής απόφασης 2014/99/ΕΕ της Επιτροπής (*2), άλλοι κλάδοι και υπηρεσίες που είναι επιλέξιμα για υποστήριξη από την ΕΤΕπ.
                                                   
                                                
                                             (*2)  Εκτελεστική απόφαση 2014/99/ΕΕ της Επιτροπής, της 18ης Φεβρουαρίου 2014, για την κατάρτιση του καταλόγου των περιφερειών που είναι επιλέξιμες για χρηματοδότηση από το Ευρωπαϊκό Ταμείο Περιφερειακής Ανάπτυξης και το Ευρωπαϊκό Κοινωνικό Ταμείο, καθώς και των κρατών μελών που είναι επιλέξιμα για χρηματοδότηση από το Ταμείο Συνοχής για την περίοδο 2014-2020 (ΕΕ L 50 της 20.2.2014, σ. 22).»,"
						
                                       
                                    
                                          vi)
                                       
                                       
                                          προστίθεται το ακόλουθο εδάφιο:
                                          «Ενώ αναγνωρίζεται ότι, από τη φύση του, το ΕΤΣΕ προσδιορίζεται από τη ζήτηση, στόχος της ΕΤΕπ είναι τουλάχιστον το 40 % της χρηματοδότησης από το ΕΤΣΕ στο σκέλος υποδομής και καινοτομίας να διοχετεύεται στην υποστήριξη έργου με συνιστώσες που συμβάλλουν στη δράση για το κλίμα, σύμφωνα με τις δεσμεύσεις που έλαβαν χώρα στην 21η διάσκεψη των συμβαλλόμενων μερών των Ηνωμένων Εθνών της σύμβασης-πλαίσιο για την κλιματική αλλαγή (COP21). Η χρηματοδότηση του ΕΤΣΕ για τις ΜΜΕ και τις μικρές εταιρείες μεσαίας κεφαλαιοποίησης δεν λαμβάνεται υπόψη για τον υπολογισμό αυτό. Για τον προσδιορισμό ή τον επιμερισμό αυτών των στοιχείων κόστους του σχεδίου δράσης για το κλίμα, η ΕΤΕπ χρησιμοποιεί τη διεθνώς συμφωνημένη μεθοδολογία. Το διοικητικό συμβούλιο παρέχει, όπου απαιτείται, αναλυτική καθοδήγηση προς τούτο.»,
                                       
                                    
                        
                              β)
                           
                           
                              η παράγραφος 3 αντικαθίσταται από το ακόλουθο κείμενο:
                              «3.   Η επενδυτική περίοδος εντός της οποίας η εγγύηση της ΕΕ μπορεί να χορηγείται για την υποστήριξη των χρηματοδοτικών και επενδυτικών δραστηριοτήτων που καλύπτονται από τον παρόντα κανονισμό ισχύει μέχρι:
                              
                                          α)
                                       
                                       
                                          τις 31 Δεκεμβρίου 2020, για πράξεις της ΕΤΕπ για τις οποίες έχει υπογραφεί σύμβαση μεταξύ της ΕΤΕπ και του δικαιούχου ή του χρηματοπιστωτικού διαμεσολαβητή έως τις 31 Δεκεμβρίου 2022·
                                       
                                    
                                          β)
                                       
                                       
                                          τις 31 Δεκεμβρίου 2020, για πράξεις του ΕΤΕ για τις οποίες έχει υπογραφεί σύμβαση μεταξύ του ΕΤΕ και του χρηματοπιστωτικού διαμεσολαβητή έως τις 31 Δεκεμβρίου 2022.»,
                                       
                                    
                        
                              γ)
                           
                           
                              η παράγραφος 4 αντικαθίσταται από το ακόλουθο κείμενο:·
                              «4.   Η ΕΤΕπ, όπου απαιτείται και στο μέτρο του δυνατού, συνεργάζεται με εθνικές αναπτυξιακές τράπεζες ή ιδρύματα και με επενδυτικές πλατφόρμες.»,
                           
                        
                              δ)
                           
                           
                              στην παράγραφο 5, το τρίτο εδάφιο αντικαθίσταται από το ακόλουθο κείμενο:
                              «Η Επιτροπή Επενδύσεων μπορεί να αποφασίσει να διατηρήσει το δικαίωμα να εγκρίνει νέα έργα που υποβάλλονται από χρηματοπιστωτικούς διαμεσολαβητές ή στο πλαίσιο εγκεκριμένων επιλέξιμων φορέων.»,
                           
                        
            
                  7)
               
               
                  στο άρθρο 10 παράγραφος 2, το στοιχείο α) αντικαθίσταται από το ακόλουθο κείμενο:
                  
                              «α)
                           
                           
                              δάνεια της ΕΤΕπ, εγγυήσεις, αντεγγυήσεις, μέσα κεφαλαιαγοράς, κάθε άλλο μέσο χρηματοδότησης ή μέσο πιστωτικής ενίσχυσης, συμπεριλαμβανομένου του χρέους μειωμένης εξασφάλισης, συμμετοχές μετοχικού ή οιονεί μετοχικού κεφαλαίου, μεταξύ άλλων υπέρ εθνικών αναπτυξιακών τραπεζών ή ιδρυμάτων, επενδυτικών πλατφορμών ή ταμείων·»,
                           
                        
            
                  8)
               
               
                  το άρθρο 11 τροποποιείται ως εξής:
                  
                              α)
                           
                           
                              η παράγραφος 1 αντικαθίσταται από το ακόλουθο κείμενο:
                              «1.   Η εγγύηση της ΕΕ ανέρχεται σε ποσό που ουδέποτε υπερβαίνει τα 26 000 000 000 EUR, μέρος του οποίου μπορεί να διατεθεί για χρηματοδότηση από την ΕΤΕπ ή την παροχή εγγυήσεων στο ΕΤΕ σύμφωνα με την παράγραφο 3. Οι σωρευτικές καθαρές πληρωμές από τον γενικό προϋπολογισμό της Ένωσης δυνάμει της εγγύησης της ΕΕ δεν υπερβαίνουν τα 26 000 000 000 EUR ούτε υπερβαίνουν τα 16 000 000 000 EUR πριν από τις 6 Ιουλίου 2018.»,
                           
                        
                              β)
                           
                           
                              η παράγραφος 3 αντικαθίσταται από το ακόλουθο κείμενο:
                              «3.   Όταν η ΕΤΕπ παρέχει χρηματοδότηση ή εγγυήσεις προς το ΕΤΕ για τη διενέργεια χρηματοδοτικών και επενδυτικών δραστηριοτήτων της ΕΤΕπ, η εγγύηση της ΕΕ καλύπτει πλήρως την ανωτέρω χρηματοδότηση ή εγγυήσεις μέχρι ένα αρχικό όριο 6 500 000 000 EUR, υπό την προϋπόθεση ότι παρέχεται σταδιακά από την ΕΤΕπ ποσό τουλάχιστον 4 000 000 000 EUR για χρηματοδότηση ή εγγυήσεις χωρίς κάλυψη από την εγγύηση της ΕΕ. Με την επιφύλαξη της παραγράφου 1, το όριο των 6 500 000 000 EUR μπορεί, όπου απαιτείται, να προσαρμοστεί από το διοικητικό συμβούλιο σε ποσό έως 9 000 000 000 EUR κατ’ ανώτατο όριο, χωρίς υποχρέωση της ΕΤΕπ να διαθέσει ίση χρηματοδότηση για τα ποσά πάνω από τα 4 000 000 000 EUR.»,
                           
                        
                              γ)
                           
                           
                              στην παράγραφο 6, τα στοιχεία α) και β) αντικαθίστανται από τα ακόλουθα:
                              
                                          «α)
                                       
                                       
                                          για τα χρεωστικά μέσα που αναφέρονται στο άρθρο 10 παράγραφος 2 στοιχείο α):
                                          
                                                      i)
                                                   
                                                   
                                                      το αρχικό κεφάλαιο και όλους τους τόκους και τα ποσά που οφείλονται στην ΕΤΕπ αλλά δεν έχουν εισπραχθεί από αυτήν σύμφωνα με τους όρους των πράξεων χρηματοδότησης, μέχρι τη στιγμή της αθέτησης· για το χρέος μειωμένης εξασφάλισης, η αναστολή πληρωμής, η μείωση ή η υποχρεωτική έξοδος θεωρείται γεγονός αθέτησης·
                                                   
                                                
                                                      ii)
                                                   
                                                   
                                                      τις απώλειες που οφείλονται σε διακυμάνσεις των ισοτιμιών των νομισμάτων πλην του ευρώ σε αγορές όπου οι δυνατότητες για μακροπρόθεσμη αντιστάθμιση κινδύνων είναι περιορισμένες·
                                                   
                                                
                                    
                                          β)
                                       
                                       
                                          για τις επενδύσεις μετοχικού ή οιονεί μετοχικού κεφαλαίου που αναφέρονται στο άρθρο 10 παράγραφος 2 στοιχείο α), τα ποσά που επενδύονται και το συνδεόμενο με αυτά κόστος χρηματοδότησης και τις απώλειες που οφείλονται σε διακυμάνσεις των ισοτιμιών των νομισμάτων πλην του ευρώ·»,
                                       
                                    
                        
            
                  9)
               
               
                  το άρθρο 12 τροποποιείται ως εξής:
                  
                              α)
                           
                           
                              η παράγραφος 5 αντικαθίσταται από το ακόλουθο κείμενο:
                              «5.   Οι χορηγήσεις προς το ταμείο εγγυήσεων σύμφωνα με την παράγραφο 2 χρησιμοποιούνται για την επίτευξη ενός κατάλληλου επιπέδου (ποσού στόχου) που να αντικατοπτρίζει τις συνολικές υποχρεώσεις από την εγγύηση της ΕΕ. Το ποσό στόχος ορίζεται σε 35 % των συνολικών υποχρεώσεων από την εγγύηση της ΕΕ.»,
                           
                        
                              β)
                           
                           
                              οι παράγραφοι 7 έως 10 αντικαθίστανται από το ακόλουθο κείμενο:
                              «7.   Από την 1η Ιουλίου 2018, εάν, ως αποτέλεσμα της κατάπτωσης εγγυήσεων της ΕΕ, το επίπεδο των κεφαλαίων του ταμείου είναι χαμηλότερο του 50 % του ποσού στόχου ή ενδέχεται να πέσει κάτω από το εν λόγω επίπεδο εντός ενός έτους σύμφωνα με αξιολόγηση κινδύνου από την Επιτροπή, η Επιτροπή υποβάλλει έκθεση για έκτακτα μέτρα που μπορεί να απαιτηθούν.
                              8.   Έπειτα από κατάπτωση της εγγύησης της ΕΕ, οι χορηγήσεις προς το ταμείο εγγυήσεων που προβλέπονται στην παράγραφο 2 στοιχεία β) και δ) του παρόντος άρθρου, πέραν και πάνω από το ποσό στόχο, χρησιμοποιούνται εντός των ορίων της επενδυτικής περιόδου που προβλέπεται στο άρθρο 9 για την αποκατάσταση του επιπέδου της εγγύησης της ΕΕ στο πλήρες ποσό.
                              9.   Οι χορηγήσεις προς το ταμείο εγγυήσεων κατά το στοιχείο γ) της παραγράφου 2 χρησιμοποιούνται για την αποκατάσταση του επιπέδου της εγγύησης της ΕΕ στο πλήρες ποσό.
                              10.   Αν η εγγύηση της ΕΕ έχει αποκατασταθεί πλήρως έως το ποσό των 26 000 000 000 EUR, οποιοδήποτε ποσό του ταμείου εγγυήσεων επιπλέον του ποσού στόχου καταβάλλεται στον γενικό προϋπολογισμό της Ένωσης ως εσωτερικό έσοδο για ειδικό προορισμό σύμφωνα με το άρθρο 21 παράγραφος 4 του κανονισμού (ΕΕ, Ευρατόμ) αριθ. 966/2012, σε γραμμές του προϋπολογισμού που θα μπορούσαν να έχουν χρησιμοποιηθεί ως πηγή ανακατανομής προς το ταμείο εγγυήσεων.»,
                           
                        
            
                  10)
               
               
                  το άρθρο 14 τροποποιείται ως εξής:
                  
                              α)
                           
                           
                              η παράγραφος 1 τροποποιείται ως εξής:
                              
                                          i)
                                       
                                       
                                          στο πρώτο εδάφιο, η δεύτερη περίοδος αντικαθίσταται από το ακόλουθο κείμενο:
                                          «Αυτή η υποστήριξη περιλαμβάνει την παροχή στοχευμένης υποστήριξης για τη χρήση τεχνικής βοήθειας για τη συγκρότηση του έργου, τη χρήση καινοτόμων χρηματοδοτικών μέσων, τη χρήση συμπράξεων δημόσιου και ιδιωτικού τομέα, και την παροχή πληροφοριών, κατά περίπτωση, για συναφή ζητήματα δικαίου της Ένωσης, λαμβάνοντας υπόψη τις ιδιαιτερότητες και τις ανάγκες των κρατών μελών που έχουν λιγότερο ανεπτυγμένες κεφαλαιαγορές, καθώς και της κατάστασης στους διάφορους τομείς.»,
                                       
                                    
                                          ii)
                                       
                                       
                                          στο δεύτερο εδάφιο προστίθεται η ακόλουθη περίοδος:
                                          «Παρέχει επίσης υποστήριξη στην εκπόνηση έργων στον τομέα της δράσης για το κλίμα και της κυκλικής οικονομίας ή συνιστωσών τους, ιδίως στο πλαίσιο της διάσκεψης του Παρισιού για την κλιματική αλλαγή (COP21), στην εκπόνηση έργων στον τομέα της ψηφιακής οικονομίας, καθώς και στην εκπόνηση των έργων που αναφέρονται στο άρθρο 5 παράγραφος 1 τρίτο εδάφιο δεύτερη περίπτωση.»,
                                       
                                    
                        
                              β)
                           
                           
                              η παράγραφος 2 τροποποιείται ως εξής:
                              
                                          i)
                                       
                                       
                                          το στοιχείο γ) αντικαθίσταται από το ακόλουθο κείμενο:
                                          
                                                      «γ)
                                                   
                                                   
                                                      αναβάθμιση των τοπικών γνώσεων για τη διευκόλυνση της στήριξης του ΕΤΣΕ σε ολόκληρη την Ένωση και ενεργός συμβολή στον στόχο της τομεακής και γεωγραφικής διαφοροποίησης του ΕΤΣΕ που αναφέρεται στο τμήμα 8 του παραρτήματος II μέσω της στήριξης της ΕΤΕπ και των εθνικών αναπτυξιακών τραπεζών ή ιδρυμάτων στην εκπόνηση και την ανάπτυξη έργων, ιδίως σε λιγότερο ανεπτυγμένες περιφέρειες και περιφέρειες σε μετάβαση, καθώς και, όπου είναι αναγκαίο, με τη συμβολή στη διάρθρωση της ζήτησης για στήριξη από το ΕΤΣΕ·»,
                                                   
                                                
                                    
                                          ii)
                                       
                                       
                                          το στοιχείο ε) αντικαθίσταται από το ακόλουθο κείμενο:
                                          
                                                      «ε)
                                                   
                                                   
                                                      την παροχή ενεργού συμβουλευτικής υποστήριξης, όπου είναι αναγκαίο μέσω τοπικής παρουσίας, σχετικά με τη δημιουργία επενδυτικών πλατφορμών, ιδίως διασυνοριακών και μακροπεριφερειακών επενδυτικών πλατφορμών με συμμετοχή διάφορων κρατών μελών και/ή περιφερειών·»,
                                                   
                                                
                                    
                                          iii)
                                       
                                       
                                          προστίθενται τα ακόλουθα στοιχεία:
                                          
                                                      «στ)
                                                   
                                                   
                                                      την αξιοποίηση των δυνατοτήτων προσέλκυσης και χρηματοδότησης έργων μικρής κλίμακας, μεταξύ άλλων μέσω επενδυτικών πλατφορμών·
                                                   
                                                
                                                      ζ)
                                                   
                                                   
                                                      την παροχή συμβουλών σχετικά με τον συνδυασμό άλλων πηγών ενωσιακής χρηματοδότησης, όπως τα ευρωπαϊκά διαρθρωτικά και επενδυτικά ταμεία, ο «Ορίζων 2020» και ο μηχανισμός «Συνδέοντας την Ευρώπη» που θεσπίσθηκε με τον κανονισμό (ΕΕ) αριθ. 1316/2013, με το ΕΤΣΕ, προκειμένου να λύνονται πρακτικά προβλήματα σε σχέση με τη χρήση τέτοιων συνδυασμένων πηγών χρηματοδότησης·
                                                   
                                                
                                                      η)
                                                   
                                                   
                                                      την παροχή ενεργού στήριξης για την προώθηση και διευκόλυνση των πράξεων που αναφέρονται στο άρθρο 8 πρώτο εδάφιο στοιχείο β).»,
                                                   
                                                
                                    
                        
                              γ)
                           
                           
                              η παράγραφος 5 αντικαθίσταται από το ακόλουθο κείμενο:
                              «5.   Για να επιτευχθεί ο στόχος της παραγράφου 1 και να διευκολυνθεί η παροχή συμβουλευτικής στήριξης σε τοπικό επίπεδο, ο ΕΚΕΣ επιδιώκει να αξιοποιήσει την εμπειρογνωμοσύνη της ΕΤΕπ, της Επιτροπής, των εθνικών αναπτυξιακών τραπεζών ή ιδρυμάτων και των αρχών διαχείρισης των ευρωπαϊκών διαρθρωτικών και επενδυτικών ταμείων.»,
                           
                        
                              δ)
                           
                           
                              παρεμβάλλεται η ακόλουθη παράγραφος:
                              «5α.   Η ΕΤΕπ προτείνει στους φορείς υλοποίησης έργων να υποβάλλουν αιτήσεις για χρηματοδότηση από την ΕΤΕπ, συμπεριλαμβανομένων ιδίως των μικρής κλίμακας έργων, να υποβάλλουν τα έργα τους στον ΕΚΕΣ για να βελτιώσει, όπου κρίνεται σκόπιμο, την κατάρτισή τους και/ή για να προβλέψει τη δυνατότητα ομαδοποίησης έργων μέσω επενδυτικών πλατφορμών. Ενημερώνει επίσης τους φορείς υλοποίησης έργων για τα οποία απορρίφθηκε η χρηματοδότηση από την ΕΤΕπ ή που αντιμετωπίζουν κενό χρηματοδότησης παρά την πιθανή χρηματοδότηση από την ΕΤΕπ, για τη δυνατότητα καταχώρισης των έργων αυτών στην Ευρωπαϊκή Πύλη Επενδυτικών Έργων.»,
                           
                        
                              ε)
                           
                           
                              στην παράγραφο 6, η δεύτερη περίοδος αντικαθίσταται από το ακόλουθο κείμενο:
                              «Η συνεργασία μεταξύ αφενός του ΕΚΕΣ και αφετέρου της εθνικής αναπτυξιακής τράπεζας ή ιδρύματος, διεθνούς χρηματοπιστωτικού οργανισμού ή ιδρύματος ή αρχής διαχείρισης που μπορεί να ενεργεί και ως εθνικός σύμβουλος, έχοντας σχετική με τους σκοπούς του ΕΚΕΣ εμπειρογνωσία, μπορεί να λάβει τη μορφή συμβατικής σχέσης. Ο ΕΚΕΣ έχει ως στόχο τη σύναψη τουλάχιστον μιας συμφωνίας συνεργασίας με εθνική αναπτυξιακή τράπεζα ή ίδρυμα ανά κράτος μέλος. Στα κράτη μέλη στα οποία δεν υπάρχουν εθνικές αναπτυξιακές τράπεζες ή ιδρύματα, ο ΕΚΕΣ παρέχει, όπου είναι σκόπιμο και κατόπιν αιτήματος του ενδιαφερόμενου κράτους μέλους, ενεργό συμβουλευτική στήριξη για τη σύσταση τέτοιας τράπεζας ή ιδρύματος.»,
                           
                        
                              στ)
                           
                           
                              παρεμβάλλεται η ακόλουθη παράγραφος:
                              «6α.   Προκειμένου να αναπτυχθεί ευρεία γεωγραφική κάλυψη των συμβουλευτικών υπηρεσιών σε ολόκληρη την Ένωση και να επιτευχθεί η μόχλευση τοπικής γνώσης σχετικά με το ΕΤΣΕ, εγκαθίσταται τοπική παρουσία του ΕΚΕΣ, όπου είναι αναγκαία και με συνεκτίμηση των υφισταμένων καθεστώτων υποστήριξης, για την παροχή απτής, προορατικής, εξατομικευμένης βοήθειας επιτόπου. Αυτό αφορά ιδίως κράτη μέλη ή περιφέρειες που αντιμετωπίζουν δυσκολίες κατά την ανάπτυξη των έργων στο πλαίσιο του ΕΤΣΕ. Ο ΕΚΕΣ συμβάλλει στη μεταφορά γνώσης σε περιφερειακό και τοπικό επίπεδο και εξασφαλίζει τη συνεχή συγκέντρωση πραγματογνωσίας σε περιφερειακό και τοπικό επίπεδο.»,
                           
                        
                              ζ)
                           
                           
                              η παράγραφος 7 αντικαθίσταται από το ακόλουθο κείμενο:
                              «7.   Διατίθεται από τον γενικό προϋπολογισμό της Ένωσης ετήσιο ποσό αναφοράς 20 000 000 EUR ως συνεισφορά στην κάλυψη του κόστους των πράξεων του ΕΚΕΣ έως τις 31 Δεκεμβρίου 2020 για τις υπηρεσίες που αναφέρονται στην παράγραφο 2, εφόσον οι δαπάνες αυτές δεν καλύπτονται από το υπόλοιπο ποσό των τελών που αναφέρονται στην παράγραφο 4.»,
                           
                        
            
                  11)
               
               
                  το άρθρο 16 παράγραφος 1 αντικαθίσταται από το ακόλουθο κείμενο:
                  «1.   Η ΕΤΕπ, σε συνεργασία με το ΕΤΕ, κατά περίπτωση, υποβάλλει κάθε έξι μήνες έκθεση στην Επιτροπή, για τις χρηματοδοτικές και επενδυτικές δραστηριότητες της ΕΤΕπ που καλύπτονται από τον παρόντα κανονισμό. Η έκθεση περιλαμβάνει αξιολόγηση της συμμόρφωσης με τις απαιτήσεις για τη χρήση της εγγύησης της ΕΕ και με τους βασικούς δείκτες επιδόσεων που αναφέρονται στο άρθρο 4 παράγραφος 2 στοιχείο στ) σημείο iv). Η έκθεση περιλαμβάνει επίσης στατιστικά, χρηματοοικονομικά και λογιστικά δεδομένα για κάθε χρηματοδοτική και επενδυτική δραστηριότητα της ΕΤΕπ και σε συγκεντρωτική βάση. Μία φορά κατ’ έτος, η έκθεση περιλαμβάνει επίσης πληροφορίες σχετικά με τα επενδυτικά εμπόδια που συνάντησε η ΕΤΕπ κατά τη διενέργεια των επενδυτικών δραστηριοτήτων που καλύπτονται από τον παρόντα κανονισμό.»,
               
            
                  12)
               
               
                  το άρθρο 17 τροποποιείται ως εξής:
                  
                              α)
                           
                           
                              η παράγραφος 1 αντικαθίσταται από το ακόλουθο κείμενο:
                              «1.   Κατόπιν αιτήσεως του Ευρωπαϊκού Κοινοβουλίου ή του Συμβουλίου, ο πρόεδρος του διοικητικού συμβουλίου και ο εκτελεστικός διευθυντής παρέχουν στο αιτούμενο θεσμικό όργανο ενημέρωση για τις επιδόσεις του ΕΤΣΕ, μεταξύ άλλων, συμμετέχοντας, εάν το Ευρωπαϊκό Κοινοβούλιο υποβάλει τέτοιο αίτημα, σε ακρόαση ενώπιον του Ευρωπαϊκού Κοινοβουλίου. Επιπλέον, κατόπιν αιτήματος του Ευρωπαϊκού Κοινοβουλίου ή του Συμβουλίου, ο διευθύνων σύμβουλος ενημερώνει το αιτούν θεσμικό όργανο σχετικά με το έργο της Επιτροπής Επενδύσεων του αιτούντος ιδρύματος.»,
                           
                        
                              β)
                           
                           
                              η παράγραφος 2 αντικαθίσταται από το ακόλουθο κείμενο:
                              «2.   Ο πρόεδρος του διοικητικού συμβουλίου και ο εκτελεστικός διευθυντής απαντούν προφορικώς ή γραπτώς στις ερωτήσεις που απευθύνονται στο ΕΤΣΕ από το Ευρωπαϊκό Κοινοβούλιο ή το Συμβούλιο, σε κάθε περίπτωση εντός πέντε εβδομάδων από την ημερομηνία παραλαβής της ερώτησης. Επιπλέον, ο διευθύνων σύμβουλος απαντά προφορικώς ή γραπτώς στο Ευρωπαϊκό Κοινοβούλιο ή το Συμβούλιο σε ερωτήσεις σχετικά με το έργο της Επιτροπής Επενδύσεων.»,
                           
                        
            
                  13)
               
               
                  το άρθρο 18 τροποποιείται ως εξής:
                  
                              α)
                           
                           
                              η παράγραφος 6 αντικαθίσταται από το ακόλουθο κείμενο:
                              «6.   Τόσο πριν από την υποβολή οποιασδήποτε νέας πρότασης στο πλαίσιο του επόμενου πολυετούς δημοσιονομικού πλαισίου που αρχίζει το 2021 όσο και μετά το τέλος της επενδυτικής περιόδου, η Επιτροπή υποβάλλει στο Ευρωπαϊκό Κοινοβούλιο και στο Συμβούλιο έκθεση με ανεξάρτητη αξιολόγηση της εφαρμογής του παρόντος κανονισμού, που περιλαμβάνει:
                              
                                          α)
                                       
                                       
                                          εκτίμηση σχετικά με τη λειτουργία του ΕΤΣΕ, τη χρήση της εγγύησης της ΕΕ και τη λειτουργία του ΕΚΕΣ·
                                       
                                    
                                          β)
                                       
                                       
                                          εκτίμηση αν το ΕΤΣΕ συνιστά σωστή αξιοποίηση των πόρων του γενικού προϋπολογισμού της Ένωσης, αν κινητοποιεί επαρκή επίπεδα ιδιωτικών κεφαλαίων και αν αποτελεί πόλο έλξης ιδιωτικών επενδύσεων·
                                       
                                    
                                          γ)
                                       
                                       
                                          εκτίμηση της χρησιμότητας, από μακροοικονομική άποψη, της διατήρησης καθεστώτος υποστήριξης των επενδύσεων·
                                       
                                    
                                          δ)
                                       
                                       
                                          στο τέλος της περιόδου επένδυσης, εκτίμηση της εφαρμογής της διαδικασίας που αναφέρεται στο άρθρο 4 παράγραφος 2 στοιχείο α) σημείο v).»,
                                       
                                    
                        
                              β)
                           
                           
                              η παράγραφος 7 αντικαθίσταται από το ακόλουθο κείμενο:
                              «7.   Λαμβάνοντας δεόντως υπόψη την πρώτη έκθεση που περιλαμβάνει ανεξάρτητη αξιολόγηση σύμφωνα με την παράγραφο 6, η Επιτροπή υποβάλλει, εάν κρίνεται σκόπιμο, νομοθετική πρόταση συνοδευόμενη από κατάλληλη χρηματοδότηση στο πλαίσιο του πολυετούς δημοσιονομικού πλαισίου που αρχίζει το 2021.»,
                           
                        
                              γ)
                           
                           
                              η παράγραφος 8 αντικαθίσταται από το ακόλουθο κείμενο:
                              «8.   Οι εκθέσεις που αναφέρονται στην παράγραφο 6 του παρόντος άρθρου περιλαμβάνουν αξιολόγηση σχετικά με τη χρήση του πίνακα επιδόσεων που αναφέρεται στο άρθρο 7 παράγραφος 14 και στο παράρτημα II, ιδίως όσον αφορά την εξέταση της καταλληλότητας του κάθε άξονα και του αντίστοιχου ρόλου του στην αξιολόγηση. Η έκθεση συνοδεύεται, εφόσον κρίνεται σκόπιμο και δικαιολογείται δεόντως από τα συμπεράσματά της, από πρόταση αναθεώρησης της κατ’ εξουσιοδότηση πράξης που αναφέρεται στο άρθρο 7 παράγραφος 14.»,
                           
                        
            
                  14)
               
               
                  στο άρθρο 19, προστίθεται η ακόλουθη παράγραφος:
                  «Η ΕΤΕπ και το ΕΤΕ ενημερώνουν ή υποχρεώνουν τους χρηματοπιστωτικούς διαμεσολαβητές να ενημερώσουν τους τελικούς δικαιούχους, συμπεριλαμβανομένων των ΜΜΕ, για την ύπαρξη στήριξης από το ΕΤΣΕ καθιστώντας την πληροφορία αυτή εμφανώς ορατή, ιδίως στην περίπτωση των ΜΜΕ, στη σχετική συμφωνία σχετικά με τη στήριξη από το ΕΤΣΕ, ώστε να βελτιωθεί έτσι η ενημέρωση της κοινής γνώμης και να ενισχυθεί η προβολή του ΕΤΣΕ.»,
               
            
                  15)
               
               
                  το άρθρο 20 παράγραφος 2 αντικαθίσταται από το ακόλουθο κείμενο:
                  «2.   Για τον σκοπό της παραγράφου 1 του παρόντος άρθρου, επιτρέπεται στο Ελεγκτικό Συνέδριο, κατόπιν αιτήματός του σύμφωνα με το άρθρο 287 παράγραφος 3 ΣΛΕΕ, η πλήρης πρόσβαση σε κάθε έγγραφο ή πληροφορία αναγκαία για την εκτέλεση των καθηκόντων του.»,
               
            
                  16)
               
               
                  το άρθρο 22 παράγραφος 1 αντικαθίσταται από το ακόλουθο κείμενο:
                  «1.   Στις χρηματοδοτικές και επενδυτικές δραστηριότητές τους που καλύπτονται από τον παρόντα κανονισμό, η ΕΤΕπ και το ΕΤΕ συμμορφώνονται προς την ισχύουσα νομοθεσία της Ένωσης και τα συμφωνημένα διεθνή και ενωσιακά πρότυπα και, συνεπώς, δεν παρέχουν υποστήριξη σε έργα δυνάμει του παρόντος κανονισμού τα οποία συμβάλλουν στη νομιμοποίηση εσόδων από παράνομες δραστηριότητες, στη χρηματοδότηση της τρομοκρατίας, στη φοροαποφυγή, στη φορολογική απάτη ή στη φοροδιαφυγή.
                  Επιπλέον, η ΕΤΕπ και το ΕΤΕ δεν αναλαμβάνουν νέες ή ανανεωμένες δραστηριότητες σε συνεργασία με οντότητες οι οποίες έχουν συσταθεί ή είναι εγκατεστημένες σε περιοχές δικαιοδοσίας απαριθμούμενες στο πλαίσιο της σχετικής πολιτικής της Ένωσης όσον αφορά τις μη συνεργαζόμενες περιοχές δικαιοδοσίας ή οι οποίες χαρακτηρίζονται τρίτες χώρες υψηλού κινδύνου σύμφωνα με το άρθρο 9 παράγραφος 2 της οδηγίας (ΕΕ) 2015/849 του Ευρωπαϊκού Κοινοβουλίου και του Συμβουλίου (*3), ή οι οποίες δεν συμμορφώνονται ουσιαστικά με τα ενωσιακά ή τα διεθνώς συμφωνημένα φορολογικά πρότυπα για τη διαφάνεια και την ανταλλαγή πληροφοριών.
                  Όταν συνάπτουν συμφωνίες με χρηματοπιστωτικούς διαμεσολαβητές, η ΕΤΕπ και το ΕΤΕ μεταφέρουν τις απαιτήσεις που αναφέρονται στο παρόν άρθρο στις σχετικές συμφωνίες και ζητούν από τους χρηματοπιστωτικούς διαμεσολαβητές να υποβάλλουν εκθέσεις σχετικά με την εκπλήρωσή τους.
                  Η ΕΤΕπ και το ΕΤΕ επανεξετάζουν την πολιτική τους για τις μη συνεργάσιμες περιοχές δικαιοδοσίας το αργότερο αμέσως μετά την έγκριση του ενωσιακού καταλόγου μη συνεργάσιμων φορολογικών δικαιοδοσιών για φορολογικούς σκοπούς.
                  Για κάθε επόμενο έτος, η ΕΤΕπ και το ΕΤΕ υποβάλλουν έκθεση στο Ευρωπαϊκό Κοινοβούλιο και στο Συμβούλιο σχετικά με την εφαρμογή της πολιτικής τους για τις μη συνεργάσιμες περιοχές δικαιοδοσίας όσον αφορά τις χρηματοδοτικές και επενδυτικές πράξεις του ΕΤΣΕ, στην οποία συμπεριλαμβάνουν ανά χώρα στοιχεία και κατάλογο των διαμεσολαβητών με τους οποίους συνεργάζονται.
                  
                     (*3)  Οδηγία (ΕΕ) 2015/849 του Ευρωπαϊκού Κοινοβουλίου και του Συμβουλίου, της 20ής Μαΐου 2015, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες ή για τη χρηματοδότηση της τρομοκρατίας, την τροποποίηση του κανονισμού (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου, και την κατάργηση της οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου και της οδηγίας 2006/70/ΕΚ της Επιτροπής (ΕΕ L 141 της 5.6.2015, σ. 73).»,"
						
               
            
                  17)
               
               
                  στο άρθρο 23 παράγραφος 2, η πρώτη και δεύτερη περίοδος του πρώτου εδαφίου αντικαθίστανται από το ακόλουθο κείμενο:
                  «Η προβλεπόμενη στο άρθρο 7 παράγραφοι 13 και 14 εξουσία έκδοσης κατ’ εξουσιοδότηση πράξεων ανατίθεται στην Επιτροπή για περίοδο πέντε ετών από τις 4 Ιουλίου 2015. Η Επιτροπή υποβάλλει έκθεση σχετικά με τις εξουσίες που της έχουν ανατεθεί το αργότερο εννέα μήνες πριν από τη λήξη της εν λόγω περιόδου των πέντε ετών.»,
               
            
                  18)
               
               
                  το παράρτημα II τροποποιείται σύμφωνα με το παράρτημα του παρόντος κανονισμού.
               
            Άρθρο 2
      Ο κανονισμός (ΕΕ) αριθ. 1316/2013 τροποποιείται ως εξής:
      
                  1)
               
               
                  στο άρθρο 5, η παράγραφος 1 αντικαθίσταται από το ακόλουθο κείμενο:
                  «1.   Το χρηματοδοτικό κονδύλι για την εκτέλεση της ΔΣΕ για την περίοδο 2014 έως 2020 ανέρχεται σε 30 192 259 000 EUR σε τρέχουσες τιμές. Το εν λόγω ποσό κατανέμεται ως εξής:
                  
                              α)
                           
                           
                              τομέας μεταφορών: 24 050 582 000 EUR, από τα οποία 11 305 500 000 EUR μεταφέρονται από το Ταμείο Συνοχής για να διατεθούν σύμφωνα με τον παρόντα κανονισμό αποκλειστικά σε κράτη μέλη επιλέξιμα για χρηματοδότηση από το Ταμείο Συνοχής·
                           
                        
                              β)
                           
                           
                              τομέας τηλεπικοινωνιών: 1 066 602 000 EUR·
                           
                        
                              γ)
                           
                           
                              τομέας ενέργειας: 5 075 075 000 EUR.
                           
                        Τα εν λόγω ποσά δεν θίγουν την εφαρμογή του μηχανισμού ευελιξίας που προβλέπεται στον κανονισμό (EE, Ευρατόμ) αριθ. 1311/2013 του Συμβουλίου (*4).
                  
                     (*4)  Κανονισμός (EE, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020 (ΕΕ L 347 της 20.12.2013, σ. 884).»,"
						
               
            
                  2)
               
               
                  στο άρθρο 14 προστίθενται οι ακόλουθες παράγραφοι:
                  «5.   Κατά παρέκκλιση από το άρθρο 140 παράγραφος 6 δεύτερο και τρίτο εδάφιο του κανονισμού (ΕΕ, Ευρατόμ) αριθ. 966/2012, έσοδα και επιστροφές από τα χρηματοδοτικά μέσα που έχουν συσταθεί βάσει του παρόντος κανονισμού και από τα χρηματοδοτικά μέσα που έχουν συσταθεί βάσει του κανονισμού (ΕΚ) αριθ. 680/2007, τα οποία έχουν συγχωνευθεί με χρηματοδοτικά μέσα που έχουν συσταθεί βάσει του παρόντος κανονισμού σύμφωνα με την παράγραφο 3 του παρόντος άρθρου, αποτελούν, έως το ανώτατο ποσό των 125 000 000 EUR, εσωτερικά έσοδα για ειδικό προορισμό κατά την έννοια του άρθρου 21 παράγραφος 4 του κανονισμού (ΕΕ, Ευρατόμ) αριθ. 966/2012 για το Ευρωπαϊκό Ταμείο Στρατηγικών Επενδύσεων που έχει συσταθεί βάσει του κανονισμού (ΕΕ) 2015/1017 του Ευρωπαϊκού Κοινοβουλίου και του Συμβουλίου (*5).
                  6.   Κατά παρέκκλιση από το άρθρο 140 παράγραφος 6 δεύτερο και τρίτο εδάφιο του κανονισμού (ΕΕ, Ευρατόμ) αριθ. 966/2012, έσοδα και επιστροφές από το Ευρωπαϊκό Ταμείο για την Ενέργεια, την Αλλαγή του Κλίματος και τις Υποδομές με ορίζοντα το 2020 («Ταμείο Marguerite»), που έχει συσταθεί βάσει του κανονισμού (ΕΚ) αριθ. 680/2007, αποτελούν, έως το ανώτατο ποσό των 25 000 000 EUR, εσωτερικά έσοδα για ειδικό προορισμό κατά την έννοια του άρθρου 21 παράγραφος 4 του κανονισμού (ΕΕ, Ευρατόμ) αριθ. 966/2012 για το Ευρωπαϊκό Ταμείο Στρατηγικών Επενδύσεων που έχει συσταθεί βάσει του κανονισμού (ΕΕ) 2015/1017.
                  
                     (*5)  Κανονισμός (ΕΕ) 2015/1017 του Ευρωπαϊκού Κοινοβουλίου και του Συμβουλίου, της 25ης Ιουνίου 2015, για το Ευρωπαϊκό Ταμείο Στρατηγικών Επενδύσεων, τον Ευρωπαϊκό Κόμβο Επενδυτικών Συμβουλών και την Ευρωπαϊκή Πύλη Επενδυτικών Έργων και την τροποποίηση των κανονισμών (ΕΕ) αριθ. 1291/2013 και (ΕΕ) αριθ. 1316/2013 — το Ευρωπαϊκό Ταμείο Στρατηγικών Επενδύσεων (ΕΕ L 169 της 1.7.2015, σ. 1).»."
						
               
            Άρθρο 3
      Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
      
         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Στρασβούργο, 13 Δεκεμβρίου 2017.
         
            
               Για το Ευρωπαϊκό Κοινοβούλιο
            
            
               Ο Πρόεδρος
            
            A. TAJANI
         
         
            
               Για το Συμβούλιο
            
            
               Ο Πρόεδρος
            
            M. MAASIKAS
         
      
      
         (1)  ΕΕ C 75 της 10.3.2017, σ. 57.
      
         (2)  ΕΕ C 185 της 9.6.2017, σ. 62.
      
         (3)  Θέση του Ευρωπαϊκού Κοινοβουλίου της 12ης Δεκεμβρίου 2017 (δεν έχει δημοσιευθεί ακόμη στην Επίσημη Εφημερίδα) και απόφαση του Συμβουλίου της 12ης Δεκεμβρίου 2017.
      
         (4)  Κανονισμός (ΕΕ) 2015/1017 του Ευρωπαϊκού Κοινοβουλίου και του Συμβουλίου, της 25ης Ιουνίου 2015, για το Ευρωπαϊκό Ταμείο Στρατηγικών Επενδύσεων, τον Ευρωπαϊκό Κόμβο Επενδυτικών Συμβουλών και την Ευρωπαϊκή Πύλη Επενδυτικών Έργων και την τροποποίηση των κανονισμών (ΕΕ) αριθ. 1291/2013 και (ΕΕ) αριθ. 1316/2013 — το Ευρωπαϊκό Ταμείο Στρατηγικών Επενδύσεων (ΕΕ L 169 της 1.7.2015, σ. 1).
      
         (5)  Κανονισμός (ΕΕ) αριθ. 1316/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, για τη σύσταση της διευκόλυνσης «Συνδέοντας την Ευρώπη», την τροποποίηση του κανονισμού (ΕΕ) αριθ. 913/2010 και την κατάργηση των κανονισμών (ΕΚ) αριθ. 680/2007 και (ΕΚ) αριθ. 67/2010 (ΕΕ L 348 της 20.12.2013, σ. 129).
      
         (6)  Κανονισμός (ΕΕ) αριθ. 1315/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, περί των προσανατολισμών της Ένωσης για την ανάπτυξη του διευρωπαϊκού δικτύου μεταφορών και για την κατάργηση της απόφασης αριθ. 661/2010/EE (ΕΕ L 348 της 20.12.2013, σ. 1).
      
         (7)  Κανονισμός (ΕΕ) αριθ. 1295/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, για τη θέσπιση του προγράμματος «Δημιουργική Ευρώπη» (2014 έως 2020) και την κατάργηση των αποφάσεων αριθ. 1718/2006/ΕΚ, 1855/2006/ΕΚ και 1041/2009/ΕΚ (ΕΕ L 347 της 20.12.2013, σ. 221).
      
         (8)  Κανονισμός (ΕΕ) αριθ. 1291/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, για τη θέσπιση του προγράμματος-πλαισίου «Ορίζων 2020» για την έρευνα και την καινοτομία (2014-2020) και την κατάργηση της απόφασης αριθ. 1982/2006/ΕΚ (ΕΕ L 347 της 20.12.2013, σ. 104).
      
         (9)  Κανονισμός (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (ΕΕ L 298 της 26.10.2012, σ. 1).
      
         (10)  Κατ’ εξουσιοδότηση κανονισμός (ΕΕ) 2015/1558 της Επιτροπής, της 22ας Ιουλίου 2015, για τη συμπλήρωση του κανονισμού (ΕΕ) αριθ. 2015/1017 του Ευρωπαϊκού Κοινοβουλίου και του Συμβουλίου με την κατάρτιση πίνακα αποτελεσμάτων βάσει δεικτών για την εφαρμογή της εγγύησης της ΕΕ (ΕΕ L 244 της 19.9.2015, σ. 20).
      
         ΠΑΡΑΡΤΗΜΑ
         Το παράρτημα II του κανονισμού (ΕΕ) 2015/2017 τροποποιείται ως εξής:
         
                     1)
                  
                  
                     Το τμήμα 2 τροποποιείται ως εξής:
                     
                                 α)
                              
                              
                                 στο στοιχείο β), προστίθενται οι ακόλουθες παράγραφοι:
                                 «Η στήριξη του ΕΤΣΕ για αυτοκινητόδρομους περιορίζεται σε ιδιωτικές και/ή δημόσιες επενδύσεις όσον αφορά:
                                 
                                             —
                                          
                                          
                                             τον τομέα των μεταφορών στις χώρες συνοχής, τις λιγότερο αναπτυγμένες περιφέρειες ή διασυνοριακά έργα μεταφορών·
                                          
                                       
                                             —
                                          
                                          
                                             την αναβάθμιση, διατήρηση ή βελτίωση της οδικής ασφάλειας, την ανάπτυξη εξοπλισμού ευφυών συστημάτων μεταφορών (ITS) ή την εγγύηση της ακεραιότητας και της τήρησης των προτύπων των υφιστάμενων αυτοκινητοδρόμων στο διευρωπαϊκό δίκτυο μεταφορών, ιδίως σε σχέση με ασφαλείς χώρους στάθμευσης, σταθμούς ανεφοδιασμού με εναλλακτικά καθαρά καύσιμα και συστήματα επαναφόρτισης ηλεκτρικών οχημάτων·
                                          
                                       
                                             —
                                          
                                          
                                             τη συμβολή στην ολοκλήρωση του διευρωπαϊκού δικτύου μεταφορών έως το 2030.
                                          
                                       Δηλώνεται ρητώς ότι η χορήγηση στήριξης από το ΕΤΣΕ είναι επίσης δυνατή για τη συντήρηση και την αναβάθμιση υφιστάμενης υποδομής μεταφορών.»,
                              
                           
                                 β)
                              
                              
                                 στο στοιχείο γ), η δεύτερη περίοδος αντικαθίσταται από το ακόλουθο κείμενο:
                                 «Εν προκειμένω, αναμένεται ότι η ΕΤΕπ θα διαθέσει χρηματοδότηση στο πλαίσιο του ΕΤΣΕ με σκοπό να επιτευχθεί συνολικός στόχος δημόσιων ή ιδιωτικών επενδύσεων ύψους τουλάχιστον 500 000 000 000 EUR, μεταξύ άλλων με χρηματοδότηση διατιθέμενη μέσω του ΕΤΕ στο πλαίσιο πράξεων του ΕΤΣΕ που αφορούν τα μέσα που αναφέρονται στο άρθρο 10 παράγραφος 2 στοιχείο β), μέσω εθνικών αναπτυξιακών τραπεζών ή ιδρυμάτων και μέσω μεγαλύτερης πρόσβασης στη χρηματοδότηση οντοτήτων που απασχολούν έως και 3 000 εργαζόμενους.»,
                              
                           
               
                     2)
                  
                  
                     στο τμήμα 3 προστίθεται το ακόλουθο στοιχείο:
                     
                                 «δ)
                              
                              
                                 η παρουσία ενός ή περισσοτέρων από τα ακόλουθα χαρακτηριστικά οδηγεί κατά κανόνα στην ταξινόμηση πράξεων ως ειδικών δραστηριοτήτων της ΕΤΕπ:
                                 
                                             —
                                          
                                          
                                             μειωμένη εξασφάλιση σε σχέση με άλλους δανειστές, συμπεριλαμβανομένων εθνικών αναπτυξιακών τραπεζών ή θεσμών και ιδιωτών δανειστών·
                                          
                                       
                                             —
                                          
                                          
                                             συμμετοχή σε μέσα επιμερισμού του κινδύνου όταν η αναληφθείσα θέση εκθέτει την ΕΤΕπ σε υψηλά επίπεδα κινδύνου·
                                          
                                       
                                             —
                                          
                                          
                                             έκθεση σε συγκεκριμένους κινδύνους, όπως κινδύνους σε σχέση ειδικά με χώρα, τομέα ή περιφέρεια, ειδικότερα δε κινδύνους που απαντώνται στις λιγότερο ανεπτυγμένες περιφέρειες και στις περιφέρειες υπό μετάβαση, και/ή κινδύνους που σχετίζονται με την καινοτομία, ιδίως όσον αφορά μη καθιερωμένες τεχνολογίες για τη βελτίωση της ανάπτυξης, της βιωσιμότητας και της παραγωγικότητας·
                                          
                                       
                                             —
                                          
                                          
                                             χαρακτηριστικά μετοχικού τύπου, όπως πληρωμές ανάλογα με τις επιδόσεις· ή
                                          
                                       
                                             —
                                          
                                          
                                             άλλα αναγνωρίσιμα στοιχεία που συνεπάγονται έκθεση σε υψηλότερους κινδύνους σύμφωνα με τις κατευθυντήριες γραμμές της ΕΤΕπ, όπως κίνδυνο αντισυμβαλλομένου, περιορισμένη ασφάλεια και προσφυγή αποκλειστικά σε περιουσιακά στοιχεία του έργου για εξόφληση·»,
                                          
                                       
                           
               
                     3)
                  
                  
                     στο τμήμα 5, προστίθεται η ακόλουθη περίοδος:
                     «Ο πίνακας αποτελεσμάτων δημοσιοποιείται αμέσως μετά την υπογραφή πράξεων με εγγύηση της ΕΕ, με την εξαίρεση των εμπορικά ευαίσθητων πληροφοριών.»,
                  
               
                     4)
                  
                  
                     το τμήμα 6 τροποποιείται ως εξής:
                     
                                 α)
                              
                              
                                 το στοιχείο β) τροποποιείται ως εξής:
                                 
                                             i)
                                          
                                          
                                             στην πρώτη περίπτωση, η πρώτη και η δεύτερη περίοδος αντικαθίστανται από το ακόλουθο κείμενο:
                                             «Για πράξεις τύπου χρέους, η ΕΤΕπ ή το ΕΤΕ πραγματοποιεί συνήθη αξιολόγηση κινδύνου, με υπολογισμό της πιθανότητας αθέτησης και του ποσοστού ανάκτησης. Βάσει αυτών των παραμέτρων, η ΕΤΕπ ποσοτικοποιεί τον κίνδυνο για κάθε πράξη.»,
                                          
                                       
                                             ii)
                                          
                                          
                                             στη δεύτερη περίπτωση, η πρώτη περίοδος αντικαθίσταται από το ακόλουθο κείμενο:
                                             «Κάθε πράξη τύπου χρέους λαμβάνει κατάταξη κινδύνου (δανειακή αξιολόγηση της συναλλαγής), με βάση το σύστημα αξιολόγησης δανείων της ΕΤΕπ ή του ΕΤΕ.»,
                                          
                                       
                                             iii)
                                          
                                          
                                             στην τρίτη περίπτωση, η πρώτη περίοδος αντικαθίσταται από το ακόλουθο κείμενο:
                                             «Τα έργα είναι βιώσιμα από οικονομική και τεχνική άποψη και η χρηματοδότηση της ΕΤΕπ είναι διαρθρωμένη σύμφωνα με υγιείς τραπεζικές αρχές και τηρεί τις υψηλού επιπέδου αρχές διαχείρισης κινδύνου που ορίζει η ΕΤΕπ ή το ΕΤΕ στις εσωτερικές κατευθυντήριες γραμμές τους.»,
                                          
                                       
                                             iv)
                                          
                                          
                                             η τέταρτη περίπτωση αντικαθίσταται από το ακόλουθο κείμενο:
                                             «Τα προϊόντα τύπου χρέους τιμολογούνται σύμφωνα με το άρθρο 4 παράγραφος 2 στοιχείο α) σημείο iv).»,
                                          
                                       
                           
                                 β)
                              
                              
                                 το στοιχείο γ) τροποποιείται ως εξής:
                                 
                                             i)
                                          
                                          
                                             στην πρώτη περίπτωση, η δεύτερη περίοδος αντικαθίσταται από το ακόλουθο κείμενο:
                                             «Η διαπίστωση για το αν μια επιχείρηση αναλαμβάνει ή όχι κινδύνους μετοχικού τύπου, ανεξάρτητα από τη νομική της μορφή και ονοματολογία, βασίζεται σε τυπική αξιολόγηση της ΕΤΕπ ή του ΕΤΕ.»,
                                          
                                       
                                             ii)
                                          
                                          
                                             στη δεύτερη περίπτωση, η πρώτη περίοδος αντικαθίσταται από το ακόλουθο κείμενο:
                                             «Οι πράξεις μετοχικού τύπου της ΕΤΕπ πραγματοποιούνται με βάση τους εσωτερικούς κανόνες και διαδικασίες της ΕΤΕπ ή του ΕΤΕ.»,
                                          
                                       
                                             iii)
                                          
                                          
                                             η τρίτη περίπτωση αντικαθίσταται από το ακόλουθο κείμενο:
                                             «Τα προϊόντα μετοχικού τύπου τιμολογούνται σύμφωνα με το άρθρο 4 παράγραφος 2 στοιχείο α) σημείο iv).»,
                                          
                                       
                           
               
                     5)
                  
                  
                     στο τμήμα 7 στοιχείο γ), η λέξη «αρχικής» διαγράφεται,
                  
               
                     6)
                  
                  
                     το τμήμα 8 τροποποιείται ως εξής:
                     
                                 α)
                              
                              
                                 στη δεύτερη περίοδο του πρώτου εδαφίου, η λέξη «αρχικής» διαγράφεται·
                              
                           
                                 β)
                              
                              
                                 στην πρώτη περίοδο του πρώτου εδαφίου του στοιχείου α), η λέξη «αρχικής» διαγράφεται·
                              
                           
                                 γ)
                              
                              
                                 στην πρώτη περίοδο του στοιχείου β), η λέξη «αρχικής» διαγράφεται.
                              
                           
               
      
         Δήλωση της Επιτροπής σχετικά με την αύξηση κατά 225 εκατ. EUR του προγράμματος για τη διευκόλυνση «Συνδέοντας την Ευρώπη»
         Ως αποτέλεσμα της πολιτικής συμφωνίας μεταξύ του Ευρωπαϊκού Κοινοβουλίου και του Συμβουλίου σχετικά με τη χρηματοδότηση του ΕΤΣΕ 2.0, ποσό 275 εκατ. EUR θα ανακατανεμηθεί από τα χρηματοδοτικά μέσα της ΔΣΕ, το οποίο αντιστοιχεί σε μείωση κατά 225 εκατ. EUR σε σχέση με την πρόταση της Επιτροπής.
         Η Επιτροπή επιβεβαιώνει ότι ο δημοσιονομικός προγραμματισμός θα αναθεωρηθεί έτσι ώστε να αντικατοπτρίζει την αντίστοιχη αύξηση κατά 225 εκατ. EUR του προγράμματος ΔΣΕ.
         Στο πλαίσιο των ετήσιων διαδικασιών του προϋπολογισμού για την περίοδο 2019-2020, η Επιτροπή θα υποβάλει τις κατάλληλες προτάσεις ώστε να εξασφαλισθεί η βέλτιστη κατανομή του εν λόγω ποσού στο πλαίσιο του προγράμματος ΔΣΕ.